title: Moloko Temo

text: Jos Temon syntymäpäivä pitää paikkansa, hän kuoli 134-vuotiaana. Virallisesti maailman vanhimpana ihmisenä pidetty Jeanne Calment kuoli 122-vuotiaana. Guinnessin ennätysten kirja ei ole kelpuuttanut Temoa epäselvien todisteiden vuoksi.


title: Moloko Temo

text: Temolle annettiin syntymätodistus vuonna 1988. Siinä esitettyä ikää pidetään lähinnä arviona, joka perustui tapahtumiin, jotka Temo muisti lapsuudestaan.


title: Moloko Temo

text: Temo oli kotoisin Limpopon maakunnasta ja asui elämänsä aikana vain kolmessa talossa. Hän oli negridi eikä omien sanojensa mukaan ennen erästä haastattelua ollut koskaan kohdannut valkoihoista henkilöä.


title: Moloko Temo

text: Edellä mainitun haastattelun yhteydessä todettiin, että Temon tytär Evelyn oli 79-vuotias. Jos Temon ikä pitää paikkansa, hän olisi ollut yli 50-vuotias tyttärensä syntyessä.


title: Moloko Temo

text: Temo tuli vanhuusiällään sokeaksi, eikä omien sanojensa mukaan kyennyt enää muistamaan, milloin hän meni naimisiin tai milloin hänen lapsensa tarkkaan ottaen syntyivät.


title: Hakudō Nakayama

text: Hakudō Nakayama (, helmikuu 1869 – joulukuu 1958), oli iaidō-sanan käyttöön ottanut budō-opettaja, jolla oli hanshi eli korkea opettaja-arvo sekä iaidōssa, jōdōssa että kendossa. Lisäksi hän oli kokenut kenjutsun taitaja. Hakudō Nakayama on Musō Shinden-ryū iai-koulukunnan perustaja. Musō Shinden-ryū on yksi maailman yleisimpiä iaidō-koulukuntia. Iaijutsu-kouluista Nakayama oli opiskellut Ōmori-ryū- ja Muraku-ryū-tyylejä sekä Eishin-ryūn (Shimomura-ha) ja Ittō-ryūn (Yamaguchi-ha) "ryūha"ita. Nakayaman perinteinen miekkakoulukunta ("kenjutsu-ryū") oli Shintō munen -ryū. Nakayama oli vaikutusvaltainen ja arvostettu budō-opettaja Dai Nippon Butokukaissa ja opetti Yushinkan-dōjōlla. Hän osallistui "Dai Nihon teikoku kendō-kata"n muodostamiseen ja viiden miekkamiehen raatiin, joka muodosti lopullisen Nihon kendō no katan.


title: Fresh Fruit for Rotting Vegetables

text: Fresh Fruit for Rotting Vegetables on amerikkalaisen Dead Kennedysin ensimmäinen studioalbumi vuodelta 1980. Albumi on monella tapaa tyylilajinsa merkkipaalu ja niin arvostelijoiden kuin fanienkin keskuudessa yhtyeen pidetyin levy.


title: Fresh Fruit for Rotting Vegetables

text: Niin musiikillisesti kuin sanoitustenkin puolesta albumi loi tietynlaisen konseptin, jolle jokainen yhtyeen myöhemmistä julkaisuista tietyllä tapaa rakentui. Musiikki oli äänekästä ja nopeaa, muttei kuitenkaan kaikessa kaoottisuudessaan kadottanut tietynlaista järjestelmällisyyttä ja dynamiikkaa. Laulaja Jello Biafran ivalliset sanoitukset käsittelivät ja arvostelivat monia poliittisia näkemyksiä, joiden kyseenalaistamista monet pitivät silloisessa Amerikassa tabuna.


title: Vauhtikuumetta

text: Vauhtikuumetta on ruotsalainen elokuva vuodelta 1953. Ensi-ilta oli 27. marraskuuta 1953. Suomessa sen ensi-ilta oli 20. toukokuuta 1955.


title: Chrysler 180

text:
Chrysler 180 on aluksi Chrysler Europen ja myöhemmin PSA-konsernin vuosina 1970–1982 valmistama edustusluokan neliovinen sedan. Sitä myös valmistettiin ja myytiin Australiassa vuosina 1975–1978 nimellä Chrysler Centura. Mallin seuraajaksi tuli Talbot Tagora.
Auto esiteltiin Pariisin autonäyttelyssä syksyllä 1970 malleina 160, 160 GT ja 180. 160-mallissa oli 1,6-litrainen (80 hv) moottori, kahdessa jälkimmäisessä 1,8-litrainen (97 hv). Ylellisempi 2,0-litraisella moottorilla varustettu malli esiteltiin Amsterdamin autonäyttelyssä 1972, ja siinä oli esimerkiksi vinyylikatto sekä lisävalot. Kyseisen moottorin yhteyteen oli valittavissa ainoastaan kolmiportainen "TorqueFlite"-automaattivaihteisto. Samaan aikaan 160 GT poistui mallistosta. Australiassa moottorivalikoimaan kuuluivat eurooppalaisen nelisylinterisen 2,0-litraisen lisäksi kuusisylinteriset 3,5- ja 4,0-litraiset Hemi-moottorit. Vuonna 1975 mallin valmistus siirtyi Ranskan Poissysta Espanjaan Chryslerin omistaman Barreirosin tehtaalle. Tällöin alettiin myös valmistaa Barreirosin 2,0-litraisella (65 hv) dieselmoottorilla varustettua mallia, jota myytiin ainoastaan Espanjan markkinoilla.


title: Chrysler 180

text: Vuonna 1977 Ranskassa ja muussa Manner-Euroopassa autoa alettin myydä Chrysler-Simca-merkkisenä. 1,6-litraisen mallinimeksi annettiin 1609, kun taas 1,8-litraisesta tuli 1610. 2,0-litraisessa säilyi 2 litres -nimi.


title: Chrysler 180

text: Vuonna 1979 PSA-konsernin ostettua Chrysler Europen mallia alettiin myydä Talbot-merkkisenä. 1,6-litrainen moottori poistui ja 2,0-litraisen yhteyteen tuli nyt saataville myös manuaalivaihteisto. Mallin myynti Euroopassa päättyi vuonna 1981 lukuun ottamatta Espanjaa, jossa dieselmoottorilla varustettua mallia myytiin vuoteen 1982 saakka.


title: Puhuva vaakuna

text: Puhuvaksi vaakunaksi kutsutaan vaakunaa, jonka tunnuskuvio kuvaa vaakunan omistajan nimeä. Esimerkiksi tasavallan presidentti Mauno Koiviston vaakunassa koivunlehtiässäkoro viittaa sukunimeen Koivisto.


title: In God We Trust Inc.

text: In God We Trust, Inc. on hardcore punk -yhtye Dead Kennedysin EP vuodelta 1981. Sittemmin EP on julkaistu samassa paketissa yhtyeen toisen studioalbumin, "Plastic Surgery Disastersin", kanssa.


title: In God We Trust Inc.

text: EP:llä yhtyeen laulaja Jello Biafra hyökkää niin järjestäytyneen uskonnon, oikeistopunkin, Ronald Reaganin kuin keponi-hyönteismyrkynkin kimppuun. ”We’ve Got a Bigger Problem Now” on uusi versio debyyttialbumin klassikkokappaleesta ”California Über Alles” – tässä versiossa kalifornialaispoliitikko Jerry Brownin nimi on korvattu Ronald Reaganilla.


title: Eridu

text: Eridu, nykyinen "Tell abu Shahrain" oli muinainen sumerilainen kylä, myöhemmin kaupunki Etelä-Mesopotamiassa, nykyisessä Irakissa. Eridu kasvoi arkeologian mukaan jo 5. vuosituhannella ympäröiviä kyliä suuremmaksi monen tuhannen asukkaan keskukseksi, ja myös sumerilaisten legendojen mukaan ensimmäinen kuningas hallitsi siellä. Eridussa palvottiin Enki-jumalaa, joka oli maan ja veden jumala. Eridussa on kaivauksissa saatu selville se, että paikan temppeli kasvoi vuosituhansien saatossa tasaisesti yhä suuremmaksi, kun uusi temppeli rakennettiin aina entisen päälle. Tämä liittyi kaupungin väkiluvun kasvuun.


title: Eridu

text:
Muinainen jo hylätty Eridun kaupunki on Etelä-Irakissa oleva
nykyinen rauniokumpu "Tell Abu Shahrain". Se on Etelä-Irakissa Dhi Qarin maakunnassa noin 315 km Bagdadista kaakkoon ja suunnilleen 180 km Basrasta länteen. Eridu on noin 30 km An Nasiriyahin kaupungista etelälounaaseen ja noin 30 km Ash Shyukista länsilounaaseen.
Se sijaitsee paikassa 30° 48′ 34″ N 45° 59′ 31″ E eli 30.809532, 45.992031 Eridu noin 12 km muinaisesta Urin kaupungista lounaaseen.


title: Eridu

text:
Kaupunki oli Eufratin sivuhaaran varrella, ei meren rannalla ainakaan historiansa myöhemmässä vaiheessa.
Eridun nimi oli sumeriksi "Eri.dugga" ("hyvä kaupunki") tai NUN.KI ("mahtipaikka").


title: Eridu

text: Eridun kylä perustettiin varhaisella Ubaid-kaudella ehkä jo noin 5850 eaa., viimeistään 5400 eaa. Tällöin varhainen asutus oli levittäytynyt Mesopotamian tulvatasangolle. Kylän asukkaat elivät muun muassa kasteluviljelyllä.


title: Eridu

text: Eridu kasvoi nopeasti muutaman tuhannen asukkaan keskukseksi ja sinne rakennettiin temppeli. Se oli koostaan päätellen merkittävä keskus tuohon aikaan. Kylästä tuli Etelä-Mesopotamian suurin asutuskeskus. Sumerilainen kuningasluettelo mainitsee ensimmäisen kuninkaan Alulimin asuneen Eridussa. Alulimin poika oli sumerilaisten myyttien mukaana puolijumalana palvottu Adapa.


title: Eridu

text: Ei silti olla varmoja, keitä Eridun esihistorialliset asukkaat olivat.


title: Eridu

text:
Sumerilaiset saapuivat Eriduun joko pohjoisesta tai Persianlahdelta, ehkä Dilmunista Bahrainin seuduilta.
Gwendolyn Leick on väittänyt Eridun kehittyneen kolmen kulttuurin kautta: Pohjoisesta saapui mutatiilitaloissa kasteluviljelyn tuonut Samarran kulttuuri, etelästä kaistalatoissa alkujaan asuneiden sumerilainen kalastukseen ja simpukan keräilyyn perustuva kulttuuri, ja aavikoilta ja aroilta seemiläinen paimentolaiskulttuuri. Nämä kulttuurit näkyisivät jo varhain kaupungissa.


title: Eridu

text: Joidenkin tietojen mukaan Ubaid-kaudella ehkä noin 4000 eaa. Eridun ala oli 8-10 ha ja siellä asui noin 4000 as.


title: Eridu

text: Erään arvion mukaan kaupungissa olisi asunut varhaisella Uruk-kaudella noin 3700 eaa. 6000-10000 as. ja kaupungin ala 40 ha.


title: Eridu

text: Kaupunkiin rakennettiin lopulta 400x100 m muurien ympäröimä pyhä alue.


title: Eridu

text: Kaupungin väkiluku romahti jo noin 2050 eaa., niihin aikoihin, jolloin Uus-Sumeri luhistui. Edelleen väestökato koetteli joskus vuosien 1800-1600 välillä eaa. Viimeinenkin asutus hävisi varmasti noin 600 eaa.


title: Eridu

text:
Eriduun rakennettiin varhain löydetyitä kalauhreista ja myöhemmistä kirjoituksieta päätellen luultavasti Enkille, alkujaan maan herralle, myöhemmin meren jumalalle pyhitetty temppeli.
Eridun temppeli oli nimeltään veden jumalalle Enkille pyhitetty "E-abzu" tai
"E-engur-a", Eridun zikkurat, porraspyramidi on Mesopotamian vanhin tunnettu temppeli.


title: Eridu

text:
Eridun temppelit XVI-VI rakennettiin noin 5000-3500 eaa. Eridun temppelit 6-18 (VI-XVIII) ovat Ubaid-kaudelta.
Ubaid-kaudella tapahtui temppelin koon kasvua mikä kertoo pappien vallan ja väestön kasvusta.
Varhaismmat julkiset temppelit lienee rakennettu Samarraan ja Halafiin.


title: Eridu

text:
Eridussa näkyi erityisen selvästi muinainen temppelin koon kasvu.
Eridun suuri mutatiilinen temppeli, joka rakennettiin uudestaan aina 150-200 vuoden välein 13-17 kertaa vuoteen 2000 eaa.


title: Eridu

text: Ubaid I-kaudella Eridun vaiheessa XV temppeli oli vain pieni huone, jossa oli alttari ja uhripöytä. Temppelin ala oli 8x6 m. Myöhemmin temppeliin rakennettiin kahden tasanteen päälle syvennyksin. Ubaid 2-vaiheessa temppelin koko alkoi selvästi kasvaa. Ubaidin vaiheissa 3-4 kerrostumissa XI-VI ilmestyi myöhemmin Mesopotamiassa tavallinen kolmiosainen pohjakaava seinäsyvennysten eli nishien kanssa. Ubaid IV:n temppeli tehtiin metrin korkuiselle tasanteelle.


title: Eridu

text: Ubaid-kauden loppupuolella Eridun temppeli oli 10x20 m:n levyisellä ja 1 m:n korkuisella mutatiilisellä korokkeella.


title: Eridu

text: Loppuvaiheessaan esidynastisella kaudella Eridun temppeli I oli jopa 8-12 metrin korkuisella korokkeella oleva suuri temppeli. Koroketta ympäröi noin 4-6 metrin korkuinen muuri.


title: Eridu

text: Sumerilaisen temppelin koon kasvua oli myöhemmin nähtävissä muualla Eridun VII tason jälkeen muualla esim. Tepe Guranin kerrostumassa XIII ja Urukissa Uruk-kaudelle temppeli D ja valkoinen temppeli merkitsivät kehityksen huippua..


title: Keituri

text: Keiturin kylä sijaitsee Orimattilan länsilaidalla Kärkölän rajalla. Kylä on vahvaa maatalousaluetta, jonka halkaisee Luhdanjoki eli Porvoonjoki. Kylän työläisasunnot ovat vähitellen muuttuneet loma-asukkaiden kakkosasunnoiksi.


title: Keituri

text: Keituri mainitaan itsenäisenä kylänä vuoden 1539 tiliasiakirjoissa, jolloin se kuului Uudenkylän Korpikylän neljänneskuntaan. Orimattilan vuonna 1632 perustettuun kirkkopitäjään se on kuulunut alusta asti..


title: Markku Koskinen

text: Markku Koskinen (s. 7. marraskuuta 1965 Petäjävesi) on sanoittaja, pakinoitsija sekä tekstintekijä. Markku Koskinen on sanoittanut mm. kannustusbiisin Kimi Räikköselle, Suomen jääkiekkomaajoukkueelle "Tämä petäjäinen kansa" -biisin sekä Huuhkajille räätälöidyn, Pala nurmea sielussa-kappaleen. Koskinen kirjoitti vuosina 2009–2013 Petäjäveden musiikkihistoria -kirjan, Kulkurin valssia ja rokkia bluesmobiilissa yhdessä Mikko Nislinin kanssa. Koskisen pakinoita ja kolumneja voi lukea Petäjävesi- ja Keskisuomalainen-lehtien sivuilta.


title: Nippur

text: Nippur (sumeriksi "Nibru", akkadiksi "Nibbur") oli muinainen Etelä-Mesopotamian kaupunki, jota alueen silloiset asukkaat sumerilaiset pitivät pyhänä kaupunkina. Kaupunki sijaitsee nykyisessä Nuffarin rauniokummussa Arakissa, Al-Qādisiyyahin kurevnementissa, Irakissa. Muinoin Nippur oli Eufratista haarautuneen Shatt-en-Nilin kanavan varrella.


title: Nippur

text: Sumerilaisen mytologian mukaan Nippur oli jumala Enlilin koti ja paikka jossa tämä loi ihmisen.. Niinpä kaupunkiin viitatiin monesti nimellä EN.LÍL, "Enlilin kaupunki". Nippurin Enlilin temppeli oli E.KUR, "vuoritalo". Nippurissa oli myös Inannan temppeli.


title: Nippur

text: Nippur oli esidynastisella Uruk-kaudella suuri kaupunki ja merkittävä keskus ennen kuin Uruk kasvoi mahtiinsa. Ehkä tämän takia Nippuria pidettiin pyhänä ja myöhemmät Sumerin ja Babylonian kuninkaat saattoivat kruunauttaa itsensä Nippurissa. On löydetty muinainen savitaulu, jossa on Nippurin luonnosmainen kartta.


title: Nippur

text: Nippurista on löydetty esidynastiselta ajalta peräisn olevia polttohautauksia sekä Susan ja Egeanmeren keramiikkaa muistuttavia saviastioita.


title: Munuaisvaltimo

text: Munuaisvaltimot () ovat verisuonia, jotka lähtevät vatsa-aortasta heti ylemmän suolilievevaltimon alapuolelta ja jotka vievät hapekasta verta molempiin munuaisiin. Ne kulkevat munuaisten sisään munuaisportin kautta. Ihmisen ollessa lepotilassa noin neljäs- viidesosa aortassa kulkevasta verestä menee munuaisiin, joten munuaislaskimot ovat sen mukaisesti suuria verisuonia. Munuaisvaltimon vuoto on suurin piirtein yhtä vaarallinen kuin aortassa tapahtuva vuoto.


title: Branco

text: Cláudio Ibrahim Vaz Leal eli Branco (s. 4. huhtikuuta 1964 Bagé, Brasilia) on brasilialainen jalkapalloilija. Hän oli puolustaja ja vapaapotkuspesialisti. Branco voitti maailmanmestaruuden vuonna 1994 ja Etelä-Amerikan-mestaruuden vuonna 1989.


title: Branco

text: Branco edusti urallaan monia eri seurojoukkueita. Hän aloitti uransa kaudella 1981–1982 Guarany Bagéssa. Eurooppaan Branco siirtyi vuonna 1986 italialaisen Brescia Calcion joukkueeseen. Vuodet 1988–1991 hän pelasi Portugalissa FC Portossa ja vuodet 1991–1993 Italiassa Genoa CFC:ssä, jonka jälkeen hän palasi Brasiliaan. Vuonna 1996 Branco pelasi Englannin valioliigassa Middlesbrough FC:ssä ja lopetti uransa vuonna 1998 Yhdysvalloissa MetroStarsissa. Uransa loppuaikoina Brancolla oli paino-ongelmia.


title: Branco

text: Branco kuului vuosina 1985–1995 Brasilian maajoukkueen vakiokokoonpanoon. Hän osallistui kolme kertaa jalkapallon MM-kilpailuihin (1986, 1990 ja 1994) ja voitti maailmanmestaruuden Yhdysvalloissa vuonna 1994. Branco istui vuoden 1994 MM-kilpailuissa Brasilian neljä ensimmäistä ottelua vaihtopenkillä mutta pääsi pelaamaan puolivälierään, välierään ja loppuotteluun Leonardon saatua neljännesvälierän tapahtumien seurauksena pelikiellon ja teki puolivälieräottelussa Alankomaita vastaan komean vapaapotkumaalin 35 metristä sekä laukoi loppuottelun rangaistuslaukauskilpailussa maalin Italiaa vastaan. Branco pelasi Brasilian maajoukkueessa 76 maaottelua ja teki niissä yhdeksän maalia.


title: Bir Narayan Chaudhuri

text: Bir Narayan Chaudhuri (väitetysti n. 1857 – 20. huhtikuuta 1998) oli nepalilainen mies, jota väitettiin maansa lisäksi koko maailman vanhimmaksi ihmiseksi. Virallinen kunnia kuitenkin kuuluu Guinnessin ennätysten kirjan mukaan Jeanne Calmentille, joka kuoli Ranskassa 122-vuotiaana.


title: Bir Narayan Chaudhuri

text: Väitettiin myös, että Chaudhuri oli kuollessaan vuosikymmeniä vanhempi kuin kaikkien aikojen vanhimmaksi mieheksi tunnustettu Shigechiyo Izumi (120, kyseenalaistettu myöhemmin) tai Christian Mortensen (115).


title: Bir Narayan Chaudhuri

text: Bir Narayan Chaudhuri oli tupakoitsija, joka ei ollut eläessään koskaan joutunut sairaalaan. Riittäviä todisteita hänen huikealle 141 vuoden iälleen ei löydetty, joten Guinnessin ennätysten kirjaan häntä ei ole koskaan kelpuutettu.


title: Bir Narayan Chaudhuri

text: Todisteiden vähyydestä huolimatta Nepalin hallitus ja nyt edesmennyt kuningas Birendra tunnustivat hänet maan vanhimmaksi mieheksi.


title: Kasabian

text: Kasabian on vuonna 1997 perustettu englantilainen rock-yhtye Leicesteristä.


title: Kasabian

text: Yhtye on saanut nimensä Charles Mansonin kultissa mukana olleesta Linda Kasabianista. Kasabian on myös yleinen armenialainen sukunimi, jonka alkuperäinen turkkilainen/arabialainen/persialainen muoto "kasap "tarkoittaa teurastajaa.


title: Playa del Inglés

text: Playa del Inglés on kylä ja suosittu rantalomakohde Kanariansaariin kuuluvan Gran Canarian eteläisessä osassa. Hallinnollisesti se kuuluu San Bartolomé de Tirajanan kuntaan. Asukkaita Playa del Inglésissä on noin 20 000.


title: Playa del Inglés

text: Playa del Inglés on monipuolinen matkailukohde, jossa voi viettää rantalomaa, harrastaa ja juhlia aamuun saakka. Alueella on runsaasti erilaisia hotelleja, ravintoloita, baareja ja ostoskeskuksia. Kylän kadut on nimetty enimmäkseen eri valtioiden ja tunnettujen kaupunkien mukaan, sieltä löytyy esimerkiksi Calle de Finlandia. Inglésin rannan hiekka on peräisin Saharan autiomaasta Afrikasta, josta Sirocco -tuulet ovat sen kuljettaneet Kanarialle. Hiekkarannat jatkuvat pitkälle länteen Maspalomasiin saakka, ja levittäytyvät dyyneinä kilometrien matkalle.


title: Playa del Inglés

text: Playa del Inglés on yksi suomalaisten suosituimmista lomakohteista. Siellä myös asuu pysyvästi useita suomalaisia, joista monet harjoittavat yritystoimintaa tarjoten palveluja suomen kielellä. Esimerkiksi suomalaisia ravintoloita on useita, joissa sesonkiaikana esiintyy tunnettuja suomalaisia artisteja. Suomalainen iskelmälaulaja Jamppa Tuominen vietti viimeiset vuotensa Inglésissä, jossa myös kuoli vuonna 1998.


title: Playa del Inglés

text: Playa del Inglés on suosittu myös homomatkailijoiden keskuudessa. Tämän voi todeta monessa paikassa lipputankoon vedetyistä sateenkaarilipuista ja kylän lukuisista homobaareista.


title: Playa del Inglés

text: Playa del Inglésistä on tiheästi liikennöidyt linja-autoyhteydet saaren muihin osiin. Saaren pääkaupunkiin Las Palmasiin ja lentoasemalle johtaa GC-1 -moottoritie. Las Palmasiin on matkaa noin 55 kilometriä ja lentokentälle noin 30 kilometriä.


title: David Mumford

text: David Bryant Mumford (s. 11. kesäkuuta 1937) on yhdysvaltalainen matematiikan professori. Hän toimi kansainvälisen matemaattisen unionin (IMU) presidenttinä 1995–1998. Mumford on erikoistunut työssään algebralliseen geometriaan. Hän sai Fieldsin mitalin vuonna 1974.


title: Kansa taisteli

text: Kansa taisteli – Miehet kertovat: kuvauksia sotiemme tapahtumista oli Sotamuisto-yhdistyksen yhdessä Sanoma Oy:n kanssa julkaisema suomalainen talvisodan, jatkosodan ja Lapin sodan muistelmia julkaissut aikakauslehti. Suomen Sotahistoriallinen Seura julkaisi kaikki lehdet 19. kesäkuuta 2014 internetissä. Lehdet ovat vapaasti luettavissa ja tallennettavissa.


title: Kansa taisteli

text: Lehti ilmestyi ensi kertaa vuonna 1957 nelinumeroisena, jonka jälkeen vuodesta 1958 vuoteen 1959 kymmennumeroisena ja vuodesta 1960 vuoteen 1986 12 kertaa vuodessa, lukuun ottamatta vuotta 1967, jolloin graafisen alan lakon vuoksi ilmestyi kaksoisnumero 3–4/1967.


title: Kansa taisteli

text: Lehden artikkeleita on julkaistu myös Eero Eräsaaren toimittamissa teoksissa "Muistojen kirja" (Sanomaprint, 1987), "Kohtalon vuodet" (Sanomaprint, 1988), "Isänmaa pelastui" (Sanomaprint, 1990) sekä kokoomateoksessa "Isänmaa pelastui, Kohtalon vuodet, Muistojen kirja" (Helsinki Media, 1994).


title: Kansa taisteli

text: Ilta-Sanomat järjesti WSOY:n kanssa vuonna 2011 jatkosotaa ja Lapin sotaa koskevan kirjoituskilpailun "Kansa taisteli" -lehden nimissä ja hengessä. Yli 150:n kilpailuun saadun aineiston joukosta palkittiin parhaana Viljo Sahsténin kirjoitus "Valkeasaaren tulihelvetti", joka mukaan lukien Tuomas Hopun toimittamassa teoksessa julkaistiin yhteensä 48 kirjoitusta ja useita alkuperäisiä sota-ajan valokuvia.


title: Kansa taisteli

text: Lehden merkitys oli ennen kaikkea siinä, että sen kirjoitusten avulla saattoivat sodan kokeneet suomalaiset käsitellä tunteitaan. Julkisuudessa tapahtumia ei tuolloin vielä muualla käsitelty eikä veteraaneja arvostettu. Lehdestä tuli myyntimenestys.


title: Mutasara

text: Mutasara ("Carex limosa") on sarakasvien heimoon kuuluva tuulipölytteinen siemenkasvi. Mutasaran kukinta-aika on kesä-heinäkuussa ja sen levinneisyysaluetta on Suomi ja koko Pohjois- ja Keski-Eurooppa. Sitä tavataan paikoin samoilla leveysasteilla myös Aasiassa ja Pohjois-Amerikassa. Se on yleinen erityisesti lettojen ja nevojen rimpipinnoilla. Karheavartinen kasvi kasvaa enimmillään 40 cm:n pituiseksi. Kukka on väriltään vihreä. Mutasaraan ilmestyy myös pieni hedelmä, jota nimitetään pullakoksi.


title: LM.C

text: LM.C (Lovely Moco-Chang.com) on Mayan (laulu) ja Aijin (kitara) vuonna 2003 perustama japanilainen yhtye. LM.C:n sessiojäseninä toimivat Hiko (bassokitara), DEATH-O (rummut), Jaykay (koskettimet), DENKI-MAN （Vj）


title: LM.C

text: Ennen LM.C:tä Maya toimi Miyavin sessiokitaristina, kun taas Aiji puolestaan soitti Pierrotissa.


title: LM.C

text: Yhtyeen musiikkia ei voi lokeroida yhteen tyylilajiin, sillä kappaleet vaihtelevat rapin, rockin ja konemusiikin välillä tai ovat näiden sekoituksia.


title: LM.C

text:
Yhtye on myös esiintynyt Suomessa 8. helmikuuta 2009 Helsingin Glorialla.
Yhtyeen toinen esiintyminen Suomessa tapahtui 5. huhtikuuta 2010 Helsingin Tavastia klubilla, ja kolmas 13. toukokuuta 2012 Helsingin Tavastia klub


title: LM.C

text: Maya perusti LM.C:n muutaman muun henkilön kanssa vuonna 2003, mutta ensimmäiset vuodet jäivät hämärän peittoon. Kuten nytkin, Maya käytti keikoillaan sessiomuusikoita ja tällä tapaa vielä PIERROT:issa soittanut Aiji liittyi Mayan porukkaan esiintymisen ajaksi.


title: Astrid Zachrison

text: Elin Astrid Sofia Zachrison (15. toukokuuta 1895 – 14. toukokuuta 2008) oli ruotsalainen nainen, joka oli Elsa Mobergin kuoltua maansa vanhin elossa oleva henkilö.


title: Astrid Zachrison

text: Lokakuussa 2007 Zachrison rikkoi Elsa Mobergin tekemän kaikkien aikojen Ruotsin-ennätyksen. Moberg kuoli 112 vuoden iässä 13. joulukuuta 2001.


title: Astrid Zachrison

text: Astrid Zachrison oli kuollessaan kaksi vuotta ja kuukauden nuorempi kuin silloinen maailman vanhin ihminen, Edna Parker (1893–2008), ja pari vuotta vanhempi kuin Suomen vanhin ihminen, Aarne Arvonen (1897–2009).


title: Passau

text: Passau (, ) on kaupunki Saksan Baijerin osavaltion itäosassa Itävallan ja Saksan rajan tuntumassa. Passaussa virtaa kolme jokea, Tonava, Inn ja Ilz. Kaupungin lempinimi onkin "Dreiflüssestadt" ().


title: Passau

text: Passaussa on arviolta 50 566 asukasta (vuonna 2015) ja sen pinta-ala on 69,57 neliökilometriä. Vuonna 1978 perustetussa Passaun yliopistossa () opiskelee noin 9 000 opiskelijaa.


title: Passau

text: Passaun nähtävyyksiin lukeutuu muun muassa Pyhän Tapanin tuomiokirkko ().


title: Passau

text: Passauta ympäröi Passaun piirikunta, mutta se ei itse kuulu siihen, vaan on piiritön kaupunki.


title: Elsa Moberg

text:
Elsa Moberg (30. kesäkuuta 1889 – 20. marraskuuta 2001) oli kaikkien aikojen vanhin ruotsalainen lokakuuhun 2007 asti, jolloin Astrid Zachrison rikkoi Mobergin pitkäikäisyysennätyksen. Moberg eli 112 vuoden ja 143 päivän ikäiseksi.
Moberg meni naimisiin vuonna 1936, mutta ei saanut lapsia. Hän työskenteli kenkäkauppiaana Lysekilissä. Moberg eli viimeiset vuosikymmenensä Tukholmassa.


title: Etsiväkaksoset

text: Etsiväkaksoset (ruots. "Tvillingdetektiverna" tai "Tvillingdeckarna"), "Klas ja Göran Bergendahl" ovat kaksi fiktiivistä nuorisoetsivää, jotka seikkailevat ”Sivar Ahlrudin” kirjoittamissa nuorisokirjoissa.


title: Etsiväkaksoset

text: Sivar Alhrud on yhteinen taiteilijanimi kirjailijoille Ivar Ahlstedt ja Sid Roland Rommerud.


title: Etsiväkaksoset

text: Ivar Ahlstedin kuoleman jälkeen (1967) kirjoitti Rommerud kirjoja yksin aina vuoteen 1974 asti. Rommerudin kuoleman jälkeen tuotettiin vielä neljä kirjaa 1980-luvulla, jotka kirjoitettiin lisenssillä, kuitenkin yhä taiteilijanimellä "Sivar Ahlrud". Näitä kirjoista vastasivat Dag E Hogsten, Börje Isakson ja George Johansson.


title: Etsiväkaksoset

text: Etsiväkaksoset-kirjasarja kuuluu 1900-luvun suosituimpiin ruotsalaisiin nuorisokirjoihin. Ensimmäinen kirja, "Tvillingdetektiverna", ilmestyi jo vuonna 1944, mutta varsinaiseen suureen suosioon Ruotsissa sarja nousi vasta 1950-, 60- ja 70-lukujen aikana. Seuraamalla kirjojen kehitystä saa myös hyvän kuvan Ruotsin historiallisesta kehityksestä 1900-luvun aikana. Suomessa sarjaa julkaistiin satunnaisesti yhden kirjan verran (Valokuvattu varkaus, 1956), kunnes vasta 70-luvulla ja 80-luvun alussa sarjaa alettiin systemaattisesti kääntää ja tuotteistaa nuorisokirjamarkkinoille. Tämän vuoksi Etsiväkaksoset lukeutuu Suomessa 1980-luvun suosituimpiin nuorisokirjoihin, vaikka käytännössä sarjan tekeminen alkuperäiskielellä olikin loppunut jo 1974. Kokonaisuudessaan kaikkia kirjoja ei ole koskaan kuitenkaan käännetty.


title: Etsiväkaksoset

text: Ikinuoret "Klas" ja "Göran" ovat kaksi pörröpäistä, punatukkaista identtistä kaksosta, jotka asuvat fiktiivisessä Norlannissa sijaitsevassa Vindselen kunnassa (joka pohjautuu Rommerudin kotipaikkakuntaan, Vindelniin). Etsiväkaksoset ovat perinteisiä "ongelma-alttiita" nuoria, joilla on uskomaton taipumus ajautua ongelmallisiin tilanteisiin, mutta myös kyky ratkaista mysteerejä ja arvoituksia, joita eteen tulee.


title: Etsiväkaksoset

text:
Kaksosten serkku, "Hubert Norlén" (koko nimi Hubertus Baltzar Holmfrid Norlén, mutta jota kaksoset kutsuvat vastoin hänen tahtoaan lempinimellä "Hubbe") on kotoisin Tukholmasta ja kaksosten täydellinen vastakohta. Huoliteltu, älykäs, opinhaluinen, silmälasipäinen, hyvin pukeutuva, ei ota pois kauluspaitaa ja kravattia, mikäli pystyy välttämään sitä. Hän ajautuu aina vastentahtoisesti osaksi seikkailuja, joihin Etsiväkaksoset eksyvät, mutta on aina mukana selvittämässä arvoituksien ratkaisuja.
Muita kirjoissa vakituisesti esiintyviä henkilöitä on mm. kaksosten vanhemmat, Bergendahlin pariskunta; Hubertin äiti Hanna Norlén; Hubertin ylitärkeilevä ystävä Frippe Jonsson; joukko kaksosten ystäviä ja vihollisia sekä Hubertin romanttisen kiinnostuksen kohteet.


title: Etsiväkaksoset

text: Etsiväkaksosten kertomukset tuotettiin neljän vuosikymmenen aikana, mikä ei itsessään ole laatukriteeri, mutta kirjasarja tarjoaa ainutlaatuisen näkökulman usean vuosikymmenen kulttuuriin. Lukijan näkökulmasta tämä saattaa muodostua pienehköksi "sarjakuvamaiseksi" ongelmaksi: vaikka tapahtumien miljöö saattaa etenkin ääripäiden osalta olla kovinkin erilainen, ovat kaikki päähenkilöt aina samanikäisiä ja samassa elämäntilanteessa.


title: Etsiväkaksoset

text: Kirjoja on julkaistu eri kustantajien julkaisuina, joskus sama kirja on saatettu julkaista usealla eri nimellä. Seuraavassa on listattu alkuperäiskieliset ensijulkaisut sekä esitetty tieto niiden Suomen julkaisusta (sikäli kuin saatavilla). Kirjoja julkaistiin Suomessa systemaattisesti sarjana 1970-luvun lopulta 1980-luvun loppuun asti. Neljä "apokryfimäistä" alkuperäisten tekijöiden jälkeistä kirjaa samoin kuin muutama alkuperäistenkin kirjailijoiden teos on jäänyt kokonaan ilman suomenkielistä julkaisua.


title: Etsiväkaksoset

text: Vuosien 1973-74 ja 1979-81 aikana tehtiin Etsiväkaksosista myös sarjakuvalehteä. Muutaman vuoden ajan kaksoset esiintyivät myös päivälehtien sarjakuvasivuilla. Molemmat versiot piirsi Ola Ericson.Lisenssillä kirjoitetut teokset alkuperäisten kirjoittajien kuoleman jälkeen:


title: Manuel Pellegrini

text: Manuel Pellegrini (s. 16. syyskuuta 1953 Santiago, Chile) on chileläinen entinen jalkapalloilija ja nykyinen jalkapallovalmentaja. Kesäkuusta 2018 lähtien hän on toiminut West Ham Unitedin päävalmentajana.


title: Manuel Pellegrini

text: Pellegrini oli pelipaikaltaan keskuspuolustaja ja vietti koko pelaajauransa Universidad de Chilessä, jossa hän voitti Copa Chilen vuonna 1979. Valmennusuransa hän aloitti samassa seurassa vuonna 1988. Universidad de Chilen perinteisen kilpailijan Universidad Católican hän johdatti Copa Interamerican ja Copa Chilen mestaruuteen 1990-luvun puolivälissä.


title: Manuel Pellegrini

text: Ennen siirtymistään Espanjaan Pellegrini valmensi myös Ecuadorissa ja Argentiinassa. Ecuadorissa hän saavutti pääsarjamestaruuden LDU de Quitossa ja Argentiinassa sekä San Lorenzossa että River Platessa


title: Manuel Pellegrini

text: Kesällä 2004 Pellegrini nimitettiin espanjalaisen Villarrealin päävalmentajaksi. Hän johdatti seuran Primera Divisiónin toiseksi vuonna 2008 ja Mestarien liigan välieriin vuonna 2006, mitkä molemmat ovat seuran historian parhaita saavutuksia. Kaudeksi 2009–2010 Pellegrini siirtyi Real Madridin valmentajaksi. Pellegrinin johdolla Real sijoittui liigassa toiseksi, mutta putosi Mestarien liigasta jo ensimmäisellä pudotuspelikierroksella. Kauden jälkeen mediassa alkoivat huhut José Mourinhon siirtymisestä Realin päävalmentajaksi ja Pellegrini sai lopulta potkut toukokuun lopussa 2010.


title: Manuel Pellegrini

text: 4. marraskuuta 2010 hänet nimettiin Málagan uudeksi päävalmentajaksi kolmivuotisella sopimuksella, ja hän korvasi tehtävässä potkut saanneen Jesualdo Ferreiran. Pellegrinin johdolla Málaga oli hänen ensimmäisen kautensa päätteeksi liigassa sijalla 11. Kausi 2011/12 sujui uusien hankintojen myötä loistavasti, vaikka talousvaikeudet aiheuttivat Pellegrinille huolta. Kauden päätteeksi seura sijoittui neljänneksi ja selvisi mukaan Mestarien liigaan ensimmäistä kertaa. Kaudella 2012/13 talousvaikeudet olivat entistä pahempia. Pelillisesti Pellegrini luotsasi Málagan menestykseen ja seura eteni Mestarien liigassa aina puolivälieriin saakka, kunnes hävisi tiukan taistelun jälkeen Borussia Dortmundille. Toukokuun lopulla 2013 Pellegrini ilmoitti jättävänsä Málagan kauden jälkeen.


title: Manuel Pellegrini

text: 14. kesäkuuta 2013 Manchester City ilmoitti, että Pellegrini on seuran uusi päävalmentaja. Pellegrini voitti ensimmäisen pokaalinsa Cityn päävalmentajana maaliskuun alussa 2014, kun joukkue voitti Sunderlandin 3-1 Englannin liigacupin loppuottelussa. Englannin Valioliigassa City voitti mestaruuden kahden pisteen erolla Liverpooliin. Kausi 2014/15 sujui edellistä heikommin. City putosi ennen loppuottelua sekä liigacupista että FA Cupista. Mestarien liigassa Pellegrini luotsasi seuransa pudotuspeleihin, mutta FC Barcelona pudotti Cityn heti ensimmäisellä kierroksella yhteismaalein 3–1. Valioliigassa City ei kyennyt haastaamaan mestaruustaistelussa Chelsean ylivoimaa ja kakkoseksi tulleen Cityn ero mestariin oli peräti kahdeksan pistettä. Elokuussa 2015 City vahvisti Pellegrinin jatkavan seuran päävalmentajana kesään 2017 saakka. Helmikuussa 2016 City ja Pellegrini tiedottivat, ettei viimeisen vuoden optiota sopimuksessa täytetä. Pellegrini lähtee seurasta kesällä 2016 ja hänet korvaa Josep Guardiola. Helmikuun lopussa 2016 Pellegrini luotsasi Manchester Cityn Englannin liigacupin mestariksi. Finaalissa kaatui Liverpool FC rangaistuspotkukilpailun jälkeen. Pellegrinin viimeinen City-kausi päättyi Valioliigan osalta neljänteen sijaan, mikä on joukkueen huonoin sijoitus sitten kauden 2009/10. Mestarien liigassa Pellegrini jäi kuitenkin historiankirjoihin johdattamalla Cityn ensimmäistä kertaa välieriin saakka.


title: Manuel Pellegrini

text: 27. elokuuta 2016 Pellegrini siirtyi valmentamaan Kiinan Superliigassa viidentenä olleen Hebei China Fortuneen. Pellegrini luotsasi Hebein puolikkaalla debyttikaudellaan liigan seitsemänneksi. Kaudella 2017 Hebei taisteli kärkisijoista ja paikasta AFC Champions Leagueen, mutta jäi lopulta neljänneksi. Pellegrini jätti tehtävänsä seurassa toukokuun lopulla 2018. Muutama päivä eroilmoituksen jälkeen West Ham United teki Pellegrinin kanssa kolmivuotisen sopimuksen.


title: Manuel Pellegrini

text: Pelaajana


title: Manuel Pellegrini

text: Valmentajana


title: İzmirin maakunta

text:
İzmirin maakunta on yksi Turkin 81 maakunnasta. Se sijaitsee läntisessä Turkissa läntisellä Anatolian niemimaalla
Aigeianmeren rannalla. İzmirin pinta-ala on 11 891 neliökilometriä ja asukasluku 4 168 415 (31.12.2015 arvio).


title: İzmirin maakunta

text: İzmirin maakuntaa rajoittavat Balıkesir pohjoisessa, Manisa idässä ja Aydın etelässä.


title: İzmirin maakunta

text: İzmirin liikennekoodi on 35. İzmirin pääkaupunki on Izmir.


title: İzmirin maakunta

text: Maakunta on jaettu 30 piirikuntaan.


title: İzmirin maakunta

text: İzmirin väestö oli 1900-luvun alkuun saakka osittain kreikkalaista. Ensimmäisen maailmansodan jälkeen Turkki oli sekavassa tilassa, kun turkkilaiset kapinoivat Osmanivaltakuntaa vastaan. Versaillesissa vuodesta 1918 käydyissä rauhanneuvotteluissa kreikkalaisilla oli suuria aluevaatimuksia, varsinkin niistä Turkin alueista, joiden väestö oli kreikkalaista. Se saikin Sèvresin rauhassa itselleen muun muassa İzmirin maakunnan..


title: İzmirin maakunta

text: Kreikassa riemuittiin, että on syntynyt ”uusi Kreikka kahdelle mantereelle ja viiden meren rannoille”. Alueensa laajentamiseksi Kreikka aloitti hyökkäyksen Turkkia vastaan İzmirissa. Tilanne muuttui kuitenkin nopeasti Turkin itsenäisyyssodan sytyttyä toukokuussa 1919, sillä Turkki menestyi taisteluissa Kreikkaa paremmin. Kolme vuotta myöhemmin Kreikka evakuoi armeijansa İzmirista, ja Turkki aloitti syyskuussa 1922 kaupungin ryöstämisen ja kristityn väestön surmaamisen, joka vaati 30 000 ihmisen hengen. Lausannen rauhansopimus 1923 palautti Turkille ne alueet, jotka edellisessä rauhassa olivat joutuneet Kreikalle. Näillä seuduilla vanhastaan asunut kreikkalaisväestö joutui suurimmaksi osaksi Kreikan ja Turkin väestönvaihdossa: Kreikasta Turkkiin siirtyi 400 000 muslimia ja Vähästä-Aasiasta Kreikkaan lähes 1,1 miljoonaa kristittyä.


title: Bertha Fry

text: Bertha Fry (1. joulukuuta 1893 – 14. marraskuuta 2007) oli yhdysvaltalainen nainen, jonka uskottiin olleen kuollessaan maailman kolmanneksi vanhin elossa oleva henkilö. Hän oli kotoisin Indianan osavaltiosta.


title: Bertha Fry

text: Fryn kuollessa tunnettiin vain kaksi muuta elossa ollutta vuonna 1893 syntynyttä henkilöä: häntä vanhempia olivat Edna Parker ja Maria de Jesus. Hän nousi kolmanneksi vanhimmaksi Yone Minagawan kuoltua 13. elokuuta 2007.


title: Bertha Fry

text: Fry syntyi maatilalla Vevayssä, ja hänen suvussaan oli esiintynyt aiemminkin pitkäikäisyyttä. Hänen ensimmäinen aviomiehensä kuoli jo 1930-luvulla. Fry meni uusiin naimisiin toisen maailmansodan aikana.


title: Bertha Fry

text: Bertha Fry vietti 113-vuotispäiväänsä joulukuussa 2006. Hänen ja Edna Parkerin välille järjestettiin tapaaminen huhtikuussa 2007. Fry kuoli keuhkokuumeeseen vain kaksi viikkoa aiemmin kuin olisi täyttänyt 114 vuotta.


title: Zinho

text: Crizam César de Oliveira Filho, pelaajanimeltään Zinho (s. 17. kesäkuuta 1967 Nova Iguaçu, Brasilia) on brasilialainen jalkapalloilija. Hän oli pelipaikaltaan keskikenttäpelaaja.


title: Zinho

text: Zinho aloitti uransa vuonna 1986 Clube de Regatas do Flamengossa. Hän pelasi suurimman osan urastaan Brasiliassa eri seuroissa. Vuosina 1995–1997 Zinho pelasi Japanissa Yokohama Flügelsissa ja vuosina 2006–2008 Miami FC:ssä.


title: Zinho

text: Brasilian jalkapallomaajoukkueessa Zinho pelasi 57 maaottelua vuosina 1989–1998 ja teki niissä seitsemän maalia. Hän voitti maailmanmestaruuden vuonna 1994 Yhdysvaltain MM-kisoissa, joissa hän pelasi Brasilian kaikissa seitsemässä ottelussa ja oli ainoa kotimaan liigassa pelaava avauskokoonpanon mies.


title: Bloomsbury Publishing

text: Bloomsbury Publishing on Yhdistyneessä kuningaskunnassa toimiva kirjankustantamo. "Harry Potter" -kirjat ovat tunnetuimpia sen kustantamista kirjoista.


title: Bloomsbury Publishing

text: Kustantamon perusti vuonna 1986 aikaisemmin alalla työskennellyt Nigel Newton. Yhtiö kirjautui Englannin yritysrekisteriin vuonna 1995, jolloin sen arvo oli 5,5 miljoonaa puntaa. Kustantamo laajeni myös Amerikkaan ja muualle maailmaan. Vuonna 1999 Bloomsburyn tulot nousivat räjähdysmäisesti ensimmäisten "Harry Potter" -kirjojen myötä. Sittemmin yritys on hankkinut muita kustantamoja omistukseensa.


title: Lisa Otto

text: Lisa Otto (14. marraskuuta 1919 Dresden – 18. syyskuuta 2013 Berliini) oli saksalainen oopperasopraano.


title: Lisa Otto

text: Otto tunnettiin mm. rooleistaan Wolfgang Amadeus Mozartin oopperoissa. Muuhun ohjelmistoon kuului esimerkiksi Carl Maria von Weberin, Ludwig van Beethovenin ja Richard Straussin tuotantoa.


title: Lisa Otto

text: Otto opiskeli kotikaupunkinsa musiikkikorkeakoulussa ja debytoi Beuthenissa eli nykyisessä Bytomissa, Puolassa, vuonna 1941.


title: Lisa Otto

text: Otto esiintyi vuosina 1945–1946 Nürnbergissä, 1946–1951 Dresdenissä ja vuodesta 1952 Berliinissä. Hän lauloi myös Salzburgissa vuodesta 1935 lähtien ja teki vierailuja Yhdysvalloissa, Etelä-Amerikassa ja Japanissa.


title: Stortorget (Tukholma)

text: Stortorget on yksi Ruotsin pääkaupungin Tukholman aukioista. Se sijaitsee Tukholman vanhassakaupungissa, ja kuuluu Södermalmin kaupunginosa-alueeseen. Aukiota reunustavat muun muassa Tukholman pörssitalo Börshuset, Ruotsin akatemian talo sekä Nobel-museo. Parhaiten aukio kuitenkin tunnettaneen siellä vuonna 1520 tapahtuneesta Tukholman verilöylystä. Ensimmäinen tunnettu teloitus aukiolla tapahtui vuonna 1280, ja sen järjesti silloinen Ruotsin kuningas Maunu Ladonlukko.


title: Josef Albers

text: Josef Albers (19. maaliskuuta 1888 – 26. maaliskuuta 1976) oli saksalainen abstrakti taidemaalari.


title: Josef Albers

text: Albers syntyi Bottropissa ja opiskeli taidetta aluksi Berliinissä, Essenissä ja Münchenissä. Vuonna 1920 hän pääsi arvostettuun Bauhausin taidekouluun Weimarissa. Bauhaus suljettiin natsien painostuksesta vuonna 1933, ja Albers muutti Yhdysvaltoihin. Hän loi itselleen työuran muun muassa Yalen yliopistossa. Hänen vaimonsa oli taiteilija Anni Albers.


title: Josef Albers

text: Albersin tuotantoon kuuluu vuonna 1949 aloitettu "Kunnianosoitus neliölle" -teossarja. Hän julkaisi vuonna 1963 värioppia käsittelevän teoksen "Interaction of Color", joka on suomennettu nimellä "Värien vuorovaikutus".


title: Josef Albers

text: Josef Albers kuoli 88-vuotiaana New Havenissa, Connecticutissa.


title: Tepe Gawra

text: Tepe Gawra on muinainen, jo raunioitunut asutuskeskus Pohjois-Irakissa. Se sijaitsee Mosulista koilliseen Tigris-joen ja Zagros-vuoriston välillä. Alueella tehtiin arkeologisia tutkimuksia 1930-luvulla. Sieltä löytyi 21 kerrostumaa, joista kiinnostavimpina pidetään Urukin aikaisia kerrostumia suunnilleen ajalta 4200–3000 eaa.


title: Tapio Vilpponen

text: Tapio Vilpponen (31. toukokuuta 1913 Rauma – 31. elokuuta 1994 Helsinki) oli suomalainen käsikirjoittaja, lavastaja, puvustaja, taidemaalari, graafikko, sisustussuunnittelija, kuvanveistäjä, copywriter, toimittaja, pilapiirtäjä ja pakinoitsija. Hän myös näytteli muutamassa elokuvassa. Vilpponen käytti salanimiä Roy ja Juan Batiste Montauban. Vilpponen kirjoitti useita kioskilukemistoja ("El Zorron seikkailut", "Tilly", "Pekka Lipponen junior") sekä nelisensataa jatkojännäriä.


title: Tapio Vilpponen

text: Vilpponen valmistui sisustusarkkitehdiksi ja jatko-opiskeli alaa muuan muassa Lontoossa ja São Paulossa. Hän toimi Suomi-Filmi Oy:n PR-miehenä sekä mainos- ja taideosaston päällikkönä 1939–1958, sitten Mainos-TV:n päälavastajana ja taideosaston päällikkönä. Vilpponen teki lavastuksia ja käsikirjoituksia kymmeniin kotimaisiin elokuviin ja noin 150 tv-näytelmään.


title: Tapio Vilpponen

text: Vuonna 1944 helsinkiläiset elokuvatoimittajat päättivät perustaa Vilpposen aloitteesta "Elokuvajournalistit"-yhdistyksen. Sen erääksi päätarkoitukseksi tuli alusta alkaen tunnustuspalkintojen jakaminen kotimaisten elokuvien parhaille vuosittaisille saavutuksille. Ensimmäiset Jussi-patsaat jaettiin Helsingin ravintola Adlonissa 16. marraskuuta 1944. Vilpponen itse kertoi idean syntyyn vaikuttaneen useamman henkilön. Hän voitti itse yhden ensimmäisistä Jusseista vuonna 1944, samoin 1945 ja 1951, sekä vuosikymmeniä myöhemmin 1989 betoni-Jussin elämäntyöstään suomalaisten elokuvien parissa.


title: Tapio Vilpponen

text: Ensimmäisen käsikirjoituksena Vilpponen teki elokuvaan "En ole kreivitär". Myöhemmin vuosina 1954–1960 hän teki kuusi käsikirjoitusta Veikko Itkoselle. Elokuvalavastuksia hän teki uransa aikana yli 60 ja toimi Suomi-Filmin Uutisaitan päätoimittajana 1943–1953.


title: Roy

text: Roy on alkujaan englantilainen ja skotlantilainen miehen etunimi. Nimi johtuu todennäköisesti kelttiläisestä sanasta "ruadh", joka merkitsee punaista ja erityisesti punatukkaista, mutta se on usein yhdistetty myös ranskan kuningasta tarkoittavaan sanaan "roi". Roy esiintyy myös sukunimenä.


title: Roy

text: Suomessa nimi Roy on 1900-luvun alusta vuoden 2012 loppuun mennessä annettu 1106 pojalle. Nimeä ei ole suomenkielisessä kalenterissa, mutta suomenruotsalaisen kalenterin mukaan Royn nimipäivä on 7. syyskuuta.


title: Suomalainen kirkko (Tukholma)

text: Suomalainen kirkko () on kirkkorakennus Ruotsin pääkaupungissa Tukholmassa. Se sijaitsee Tukholman vanhassakaupungissa, Södermalmin kaupunginosa-alueella, ja kuuluu Tukholman suomalaiselle seurakunnalle.


title: Suomalainen kirkko (Tukholma)

text: 1500-luvulla Tukholmassa asuvat suomalaiset saivat käyttöönsä dominikaaniluostarin kirkon. Siellä pidettiin ensimmäinen suomenkielinen jumalanpalvelus vuonna 1533.


title: Suomalainen kirkko (Tukholma)

text: Kuninkaan käskystä kirkko purettiin 1547, kun kirkon tiilille oli kuninkaan mielestä parempaa käyttöä muualla. Suomalaiset saivat käyttöön yhden kappelin Kyläkirkossa, joka on nykyinen Suurkirkko. Tila kävi ahtaaksi ja Juhana III antoi suomalaisille P. Gertrudin kiltatalon 1576. Rakennusta käyttivät kirkkonaan myös saksalaiset, ja vuonna 1607 suomalaisten oli siirryttävä fransiskaaniluostarin kirkkoon, nykyiseen Riddarholmenin kirkkoon. Sielläkin kirkko oli yhteinen toisen seurakunnan kanssa. Sen jälkeen oli kirkkona Katariinan kirkko, joka paloi, Blasieholmenilla sijainneesta "Tollstadiuksen kirkosta", Holmin varuskuntakirkosta tuli sitten seurakunnan kirkko, ja lopulta seurakunnan ostama entinen Pieni Pallohuone vihittiin Tukholman suomalaisen seurakunnan kirkoksi.


title: Suomalainen kirkko (Tukholma)

text: Suomalainen seurakunta osti vuosina 1648-1653 rakennetun rakennuksen nykyisen rakennuksen kirkokseen vuonna 1725, ja se vihittiin käyttöön saman vuoden joulukuun 19. päivänä. Ostolle antoi suostumuksensa Ruotsin silloinen kuningas Fredrik I. Kirkko onkin viralliselta nimeltään Fredrikin kirkko (). Rakennuksesta tehtiin kirkko hoviarkkitehti Göran Adelcrantzin johdolla. Sitä ennen rakennus oli toiminut urheilutilana.


title: Suomalainen kirkko (Tukholma)

text: Kirkkoon saatiin lahjoituksia ja seurakunnan suojelijaksi, patronukseksi, tuli kansliapresidentti Arvid Horn. Kirkkoneuvoston vaatimuksesta seurakunnasta tuli vuonna 1730 -luvun lopulla kaksikielinen.


title: Suomalainen kirkko (Tukholma)

text: Kirkon alttaritaulu kuvaa Jeesuksen ylösnousemusta. Se on jäljitelmä ranskalaisen Jean Andraen teoksesta. Urut ovat puolestaan Olof Schwanin vuonna 1790 rakentamat, ja ne restauroitiin viimeksi vuosina 1990-1991. Kirkon kattokruunuista kaksi on peräisin Inkerin Nevanlinnan saksalaisesta kirkosta, ja ne lahjoitti kirkolle Luhrin suku vuonna 1734.


title: Ben Bova

text: Benjamin William "Ben" Bova (s. 8. marraskuuta 1932) on yhdysvaltalainen scifi-kirjailija.


title: Ben Bova

text: Bova syntyi Philadelphiassa, Pennsylvaniassa. Hän meni vuonna 1953 naimisiin Rosa Cucinottan kanssa, mutta avioliitto päättyi eroon vuonna 1974. Hänestä tuli luonnontieteiden kandidaatti Templen yliopistosta 1954.


title: Ben Bova

text: Ben Bova toimi vuosina 1972–1978 "Analog Science Fiction and Factin" päätoimittajana. Hänen kirjalliseen tuotantoonsa kuuluu mm. "Grand Tour" -sarja.


title: Muinainen Lähi-itä

text: Muinainen Lähi-itä käsittää Lähi-idän valtiot ja kulttuurit ajalta ennen ajanlaskua. Muinaisessa Lähi-idässä alkoi maanviljely noin 10 000-8500 eaa.Samoihin aikoihin alettiin pitää lampaita ja vuohia, myöhemmin noin 7000 eaa. nautoja kotieläiminä. Maanviljelyn kehitys vei Lähi-idän kehittymään viimeistään noin vuonna 6000 eaa. kohti sivilisaatiota. Ihmiset asettuivat asumaan jokilaaksoihin, minne syntyi tuottoisan kasteluviljelyn avulla suuria kaupunkeja. Kirjoitustaitoa pidetään sivistyksen merkkinä. Se keksittiin Uruk-kaudella. Varhainen sivistys nähtiin mm. Etelä-Mesopotamian Sumerissa, Elamissa ja faaraoiden Egyptissä. Alueelle vaelsi monia kansoja, jotka muodostivat enemmän tai vähemmän lyhytikäisiä pikkuvaltioita ja suurvaltoja. Sumerin jälkeen tuli Babylonia ja Assyria. Muinaisessa Egyptissä oli oma kulttuurinsa koko vanhan ajan. Assyrian mahti oli voimakkain n. välillä 1300-720 eaa. Uus-Babylonian valtakunta, jonka kuningas Nebukadnesar valloitti Israelin, kukistui noin 539 eaa. Persian vallatessa sen. Lähi-idän muinaisen ajan voidaan katsoa päättyneen noin 330 eaa. tapahtuneeseen Aleksanteri Suuren valloitusretkeen. Tämän jälkeen hellenismi levisi alueelle.


title: Muinainen Lähi-itä

text: Lähi-idän muinaishistoria (Orientin muinaishistoria) käsittelee varhaisten kaupunkivaltioiden syntyä ja kasvua sekä kansainvaelluksia. Lähi-itä ulottuu Egyptistä Israelin kautta Iraniin, ja mukaan kuuluu Turkki. Alueella kehittyivät maanviljely ja myös ensimmäiset sivilisaatiot. Ensimmäisenä syntyivät Sumerin kaupunkivaltiot kuten Eridu, Uruk ja Kiš; pian tämän jälkeen Egypti yhdistyi kaupungeista suureksi valtakunnaksi sotien kautta.


title: Muinainen Lähi-itä

text: Muinaisen Lähi-idän alueita olivat Mesopotamia, johon kuuluivat Etelä- ja Pohjois-Mesopotamia, Levantti, Syyria, Anatolia (Turkki), Persia (Iran), Elam, Urartu, Egypti ja Kaukasuksen alue.


title: Muinainen Lähi-itä

text: Muinaisen Lähi-idän vaikutuspiirissä olevia reuna-alueita olivat mm. Egyptin eteläpuolinen Sudan, Balkanin niemimaa ja Kreikka ja Turkmenistanin ja Uzbekistanin eteläosat sekä itäinen Iran ja Afganistan. Näille säteili vanhana aikana Lähi-idän kulttuurikehitys ja niissä saattoi syntyä keskitettyjä valtioita.


title: Muinainen Lähi-itä

text: Mesoliittinen, epipaleoliittinen metsästys- ja keräilykulttuuri vallitsi ja Israelin seuduilla oli Natufin kulttuuri.


title: Muinainen Lähi-itä

text: Neoliittinen kausi alkoi yleisesti Lähi-idän alueella ja lammas ja vuohi kesytettiin. Mesopotamiassa syntyi maanviljely. Jerikosta on löydetty neoliittinen kylä, joka on peräisin ajalta noin 8350 eaa.


title: Muinainen Lähi-itä

text: Noin 8000 eaa. oli kyliä Nevali Corissa, nykyajan Turkissa ja 7500 eaa. oli Çatalhöyük, hyvin suuri neoliittinen kylä Turkissa. Samalla vuosituhannella perustettiin Sagalassos-niminen kylä Lounais-Turkissa. Pakistanissa ja Intiassa alkoi Punjabin alueen kulttuuri.


title: Muinainen Lähi-itä

text: Mesopotamiassa syntyi ensimmäinen keramiikka ja lehmä kesytettiin kotieläimeksi Lähi-idässä. Tällä vuosituhannella syntyivät Hassuna-, Halaf- ja Samarra-kulttuurit.


title: Muinainen Lähi-itä

text: Kehitys kohti sivilisaatiota alkoi. Noin 5400 eaa. keinokastelu aloitettiin Keski-Mesopotamiassa, mahdollisesti Sawwanissa. Asutus siirtyi Etelä-Mesopotamian tulvatasangoille. Varhaisin sumerilainen sivilisaatio on tältä ajalta. Niilin laaksossa aloitettiin maanviljely. Mesopotamiassa otettiin käyttöön pyörä ja aura. Noin 5100 eaa. rakennettiin Ericin temppeli Etelä-Mesopotamiassa. Tepe Sialkiin, nykyisen Iranin alueelle, tuli asutusta ja Kaksoisvirtainmaassa alkoi Ubaid-kulttuuri.


title: Muinainen Lähi-itä

text: Noin 4500 eaa. Elamin Susa ja Sumerin Kiš perustettiin. Noin 4570 eaa. – 4250 eaa. oli Merimden kulttuuri Niilillä. Noin 4400 eaa. – 4000 eaa. oli Badarin kulttuuri Niilillä. Noin 4000 eaa. sumerilainen kirjoitus syntyi Mesopotamiassa. Ajan kulttuureja olivat Sialk, Gerzeh ja Naqada, joka oli esidynastisen Egyptin, muinaisen Egyptin alkuvaiheen kulttuuri. Akkadin aikakausi alkoi.


title: Muinainen Lähi-itä

text: Egyptissä jatkui Naqada-kulttuuri ja myöhemmin alkoi nolladynastia. Ajan merkittäviä valtakuntia olivat Elam, Lagaš, Sumer, missä syntyi sivilisaatio ja kaupunkivaltioita hieman ennen 3600 eaa.. Ajan merkittäviä kaupunkeja olivat Ur Mesopotamiassa noin 3900, Uruk, Kiš ja Susa. Urukin kaupungista saivat nimensä Uruk-kausi ja Uruk-kulttuuri.Noin 3200 eaa. kuningas Narmer yhdisti Ylä- ja Ala-Egyptin. Noin 3500 eaa. Sahara alkaa aavikoitua. Noin 3400–3300 astui valtaan Ur-Nina, ensimmäinen Lagašin kuningas, ensimmäinen yleisesti tunnettu historian henkilö. Mesopotamia alkaa kaupungistua ja Egypti alkoi kaupungistua noin 3500–3400 eaa. Tällä vuosituhannella ilmestyvät Urukin ja Susan savitaulut, ensimmäinen kirjoitus sekä keksittiin dreija ja purje.


title: Muinainen Lähi-itä

text: Egyptin vanha valtakunta ja thiniittikausi alkoivat. Ajan merkittäviä valtakuntia olivat Sumer, Akkad (Agade) ja Larsa. Ajan merkittäviä kaupunkeja olivat Uruk, Ur, Kiš Isin, Babylon ja Mari. Amorilaisia oli Pohjois-Syyriassa. Vähä-Aasiassa, Troijassa oli vaiheet III-V. Urin kaupunki kukoisti Ubaidin aikakauden jälkeen Vanhan Babylonian aikakaudella. Akkadissa alkoi uusi valtakausi.


title: Muinainen Lähi-itä

text: Egyptissä oli keskivaltakunta ja uusi valtakunta. Ajan merkittäviä valtakuntia olivat Arzawa, Kizzuwatna, Babylonia, Assyria, Yamhad, Mitanni ja Urartu. Ajan merkittäviä kaupunkeja olivat Mari, Kanaan, Ugarit, Kadesh ja Mediggo. Samalla vuosituhannella perustettiin Israelin kuningaskunta. Ajan merkittäviä kansoja olivat heettiläiset, hurrilaiset, kassiitit ja luuvilaiset. Troijassa oli vaiheet VI-VII. Heettiläiset valloittivat Babylonian noin 1600 eaa. ja myöhemmin assyrialaiset valtasivat alueen.


title: Muinainen Lähi-itä

text: Uuden-Babylonian aikakausi oli 612-539, minkä jälkeen Persia valloitti Babylonian. Tämän vuosituhannen valtakuntia olivat myös Uus-Assyria, Meedia ja Persia.


title: Martti Larni

text: Martti Johannes Larni (vuoteen 1942 Laine, 22. syyskuuta 1909 Pakila, Helsingin maalaiskunta – 7. maaliskuuta 1993 Helsinki) oli suomalainen kirjailija ja toimittaja. Larni oli elinaikanaan Suomen kansainvälisesti tunnetuimpia kirjailijoita Neuvostoliitossa ja muissa itäblokin maissa kirjansa "Neljäs nikama" ansiosta. Larni oli Suomen kirjailijaliiton puheenjohtaja vuosina 1964–1967. Presidentti Urho Kekkosen jälkeen Larni oli tunnetuin suomalainen Neuvostoliitossa.


title: Martti Larni

text: Larni syntyi maalarimestari Johan Viktor Laineen ja Matilda Puntilan yhdeksänlapsiseen perheeseen neljäntenä lapsena. Kansakoulua käydessään hän oli kesäisin paimenena äitinsä kotona Hauholla. Näistä kokemuksista hän myöhemmin työsti kirjan "Hyvien ihmisten kylä". Larni alkoi kirjoittaa runoja ja novelleja 15-vuotiaana, ja hänen runojaan julkaistiin ensimmäisen kerran "Juttutupa"-nimisessä lehdessä vuonna 1926. Hän liittyi Nuoren Voiman Liiton jäseneksi vuonna 1928.


title: Martti Larni

text: Kansakoulun jälkeen Larni toimi puutarha-apulaisena, liikemiehenä ja kävi myös osuuskauppakoulun. Vuosina 1937–1943 hän toimi helsinkiläisen osuusliike Elannon julkaiseman "Elanto"-lehden toimittajana ja sen jälkeen vuoteen 1951 saakka Elannon osastopäällikkönä ja Elanto-lehden päätoimittajana.


title: Martti Larni

text: Larni asui Yhdysvalloissa vuosina 1948–1949 ja 1951–1954 työskennellen amerikansuomalaisen Keskusosuuskunnan kustannusliikkeen palveluksessa toimittajana. Suomeen palattuaan Larni toimi vuosina 1955–1965 "Me Kuluttajat" -lehden toimittajana sekä vuosina 1956–1959 Kulutusosuuskuntien Keskusliiton osastopäällikkönä.


title: Martti Larni

text: Larnin ensimmäinen romaani oli Aslak Nuorti -salanimellä vuonna 1936 julkaistu "Seikkailuja Saamenmaassa". Vuonna 1937 ilmestynyt seuraava kirja "Kuilu" aiheutti sitten valtavan kohun, koska siinä käsiteltiin silloin hyvin arkoja aiheita, Suomen sisällissotaa punaisten näkökulmasta ja homoseksuaalisuutta. "Kuilu" kertoi toimittaja ja kirjailija Unto Kamarasta, jolla oli homoseksuaalinen suhde tohtori H:ksi kutsuttuun kirjallisuudentutkijaan. Sisällissodan alkaessa Kamara liittyy punaisiin ja tappaa tohtori H:n. Kamara joutuu valkoisten vangiksi ja valkoiset upseerit vaativat häneltä sukupuolisia palveluita vastineena lievemmästä tuomiosta. Vapauduttuaan Kamara yrittää muuttaa elämänsä ja menee naimisiin. Lopulta hän kuitenkin tappaa vaimonsa ja tekee itsemurhan. Erityisesti oikeistolaiset lukijat ja arvostelijat hyökkäsivät teoksen rohkean sisällön vuoksi kirjan kimppuun pitäen sitä sairaana ja moraalisesti vahingollisena.


title: Martti Larni

text: Osittain tämän kritiikin takia Larni julkaisi seuraavan kirjansa vasta vuonna 1942 muutettuaan sitä ennen sukunimensä Laineesta Larniksi. Sodan aikana hän kirjoitti käsikirjoituksia Suomi-Filmin elokuviin ja oli yhteistyössä elokuvaohjaaja Valentin Vaalan kanssa monissa elokuvissa.


title: Martti Larni

text: Larnin sodan jälkeen kirjoittamista kirjoista "Lähellä syntiä" (1946) oli pohjana Hannu Lemisen vuonna 1955 ensi-illan saaneelle samannimiselle elokuvalle. Yhdysvaltain kokemustensa perusteella Larni kirjoitti vuonna 1957 kirjan "Neljäs nikama eli veijari vastoin tahtoaan". Tämä kirja oli satiiri amerikkalaisesta yhteiskunnasta ja sen ilmiöistä kuten pika-avioliitoista, kaupallisuudesta ja amerikkalaisten tietämättömyydestä muun maailman asioista. Päähenkilö Jeremias Suomalainen muuttaa Yhdysvaltoihin, ja pian hänestä tulee siellä professori ja ihmeparantaja Jerry Finn. Kirjan nimi tuli siitä, että eräs sen henkilöistä, kiropraktikko Isaac Rivers uskoi kaikkien selkäsairauksien aiheutuvan selkärangan neljännestä nikamasta.


title: Martti Larni

text: Larnin tietämättä teos käännettiin Neuvostoliitossa vuonna 1959, ja kirjasta tuli siellä samoin kuin muissa Itä-Euroopan maissa heti valtaisa menestys. Larni jatkoi myöhemmin samantyyppisten satiiristen kirjojen parissa. mutta myöhemmät kirjat eivät enää saavuttaneet "Neljännen nikaman" suosiota. Kaikkiaan Larnin teoksia on käännetty 20 eri kielelle.


title: Martti Larni

text: Larnille myönnettiin Pro Finlandia -mitali vuonna 1966. Hänet on haudattu Malmin hautausmaalle. Haudan osoite on 59-18-240b.


title: H. J. Blackham

text: Harold John Blackham (31. maaliskuuta 1903 Birmingham, Englanti – 23. tammikuuta 2009) oli brittiläinen humanisti ja kirjailija. Hän on kirjoittanut filosofisista ja historiallisista aiheista.


title: H. J. Blackham

text: Blackham oli perustamassa International Humanist and Ethical Unionia vuonna 1952. Hän toimi järjestön pääsihteerinä vuosina 1952–1966. Hänestä tuli myös British Humanist Associationin ensimmäinen toimeenpaneva johtaja vuonna 1963.


title: H. J. Blackham

text: Blackhamin kirjoja ovat muun muassa "Living as a Humanist" (1950), "Six Existentialist Thinkers" (1952) ja "The Humanist Tradition" (1953). Barbara Smoker kokosi hänen keskeisimmistä kirjoituksistaan vuonna 1988 teos "Blackham's Best".


title: Herra Bliss

text: Herra Bliss () on "Tarun sormusten herrasta" kirjoittajana tunnetun englantilaisen J. R. R. Tolkienin kirjoittama ja kuvittama lasten kuvakirja omalaatuisen herra Blissin kommelluksista uuden autonsa kanssa. Kirja julkaistiin postuumisti vuonna 1982, yhdeksän vuotta Tolkienin kuoleman jälkeen. Suomeksi se ilmestyi 1983 Panu Pekkasen kääntämänä.


title: Herra Bliss

text: Alkuperäinen "Herra Bliss" on huolellisesti suunniteltu, paperikansien väliin kirjaksi sidottu käsikirjoitus, jonka kuvitukset on luonnosteltu lyijy- tai mustekynällä ja väritetty sitten puuväreillä ja paikoitellen myös musteväreillä. Julkaistu teos on näköispainos Tolkienin käsikirjoituksesta.


title: Herra Bliss

text: Suomennoksessa kunkin aukeaman oikealla sivulla on Tolkienin kuvasivut sellaisenaan englanninkielisine tekstauksineen ja vasemmalla suomennetut tekstit ilman kuvia. Tolkienin käsialan ajoittaisesta vaikeaselkoisuudesta johtuen myös alkuteoksessa vasemmalle on ladottu vastakkaisen sivun tekstit painokirjaimin.


title: Herra Bliss

text: Humphrey Carpenterin kirjoittaman Tolkienin elämäkerran mukaan "Herra Bliss" sai innoituksensa Tolkienin ensimmäisestä vuonna 1932 ostetusta autosta ja sen kanssa tehdyistä ajeluista. Tiettävästi Tolkien kertoi tarinan pojilleen Johnille, Michaelille ja Christopherille kuitenkin jo vuonna 1928, ja siitä on säilynyt merkintä Michaelin tuolloin pitämässä päiväkirjassa. Herra Blissin auton innoittaja oli itse asiassa Christopherin leluauto, ja tarinan kolme karhua vastaavat pojille kuuluneita teddykarhuja.


title: Herra Bliss

text: Saattaa silti olla, että Tolkien ei kirjoittanut ja kuvittanut tarinan käsikirjoitusta vielä tuolloin. Christopher Tolkienin arvion mukaan hänen isänsä käyttämä käsiala viittaisi ennemmin 1930- kuin 1920-lukuun. Tolkien-asiantuntijoiden Wayne G. Hammondin ja Christina Scullin arvion mukaan todennäköisiä kirjoitusajankohtia voisivat olla kesäkaudet 1929–1931, mutta hiukan myöhempään ajankohtaan viittaa tekstissä ohimennen mainittu ”ukko Gamgee” (engl. "Gaffer Gamgee"): erään Tolkienin kirjeen mukaan nimitys keksittiin vuonna 1932 Cornwalliin tehdyllä lomamatkalla erään omalaatuisen paikallisen vanhan miehen kutsumanimeksi ja ilmaus vakiintui perheen keskuudessa tarkoittamaan tietynlaisia vanhoja ukkoja. Tolkienin muista tuotoksista poiketen "Herra Blissin" käsikirjoituksesta ei ole säilynyt aiempia versioita ja kuvituksistakin vain kaksi luonnosta.


title: Herra Bliss

text:
George Allen & Unwinin hyväksyttyä Tolkienin "Hobitti eli sinne ja takaisin" -kirjan kustannettavakseen häntä pyydettiin lähettämään lisää mahdollisesti kustannuskelpoista materiaalia. Tällöin, loppuvuodesta 1936, hän esitteli kustantajalleen muun muassa "Herra Blissin" käsikirjoituksen. Kustantamossa kuvakirjaan suhtauduttiin sinänsä myötämielisesti, mutta monivärikuvitukset olisivat olleet painoteknisesti kalliita eikä Tolkienilla ollut lopulta aikaa piirtää korvaavia yksinkertaisempia kuvia. Pian hänen liikenevän vapaa-aikansa vei "Hobitin" ”jatko-osan” – "Tarun sormusten herrasta" – kirjoittaminen. Tolkien itse suhtautui kuvituksiinsa vähättelevästi todeten eräässä kustantajalle lähetetyssä kirjeessä, että hänen mielestään ne ”todistavat ensisijaisesti sen, että tekijä ei osaa piirtää”.
Vuonna 1958 Tolkien myi "Herra Blissin" yhä julkaisemattoman käsikirjoituksen yhdysvaltalaiselle Marquetten yliopistolle yhdessä "Hobitin", "Sormusten herran" sekä "Maamiehen ja lohikäärmeen" alkuperäisten käsikirjoitusten kanssa 1 250 punnan yhteissummasta. Clyde S. Kilby kiinnostui "Herra Blissistä" vuonna 1964 ja ehdotti sen julkaisemista. Tolkien oli kuitenkin alkanut pitää "Herra Blissiä" pelkästään yksityisenä vitsinä ja katsoi, ettei kirjan julkaisu hänen elinaikanaan tekisi hyvää hänen maineelleen. Niinpä kirja julkaistiin vasta vuonna 1982 kauan hänen kuolemansa jälkeen useiden amerikkalaisyritysten kyseltyä teoksen perään.


title: Herra Bliss

text: Seuraavana vuonna ilmestyneen suomennoksen teki kokenut Tolkien-suomentaja Panu Pekkanen. Hän oli avustanut jo Kersti Juvaa ja Eila Pennasta "Tarun sormusten herrasta" suomentamisessa 1970-luvun alulla kääntämällä kirjan lukuisat runot ja säkeet. Sittemmin Pekkanen oli kääntänyt itsenäisesti vuonna 1978 suomeksi julkaistun "Maamiehen ja lohikäärmeen". Hänen käännöksensä "Sepästä ja Satumaasta" ilmestyi 1983, samana vuonna kuin "Herra Bliss".


title: Herra Bliss

text: Vuonna 2007 HarperCollins julkaisi "Herra Blissistä" englanniksi 25-vuotisjuhlalaitoksen, jota varten kaikki kirjan sivut skannattiin uudelleen parempilaatuisina alkuperäisestä käsikirjoituksesta.


title: Herra Bliss

text: Tarina kertoo korkeita hattuja käyttävästä herra Blissistä, jolla on lemmikki nimeltä Kirahkani (engl. "Girabbit"): kaniinia muistuttava erikoinen olento, jolla on pitkä kaula kuin kirahvilla. Eräänä päivänä herra Bliss ostaa päähänpiston seurauksena auton, kirkkaankeltaisen punaisilla pyörillä. Koska hän on unohtanut ottaa lompakkonsa mukaan lähtiessään ostoksille, hän joutuu jättämään polkupyöränsä pantiksi autokauppaan.


title: Herra Bliss

text: Herra Bliss päättää lähteä ajelulle tapaamaan ystäviään Dorkinseja. Heti ensimmäisestä mutkasta käännyttyään hän törmää kuitenkin suoraan kaalikärryjä työntävään herra Dayhin ja pian sen jälkeen rouva Knightin banaanikuormaan. Koska sekä herra Dayn että rouva Knightin kulkuvälineet ovat särkyneet, herra Bliss joutuu ottamaan heidät lasteineen kyytiinsä. Tie kulkee metsän läpi, ja siellä herra Blissin ohjaaman auton eteen asettuu kolme karhua: Archie, Teddy ja Bruno. Karhut ryöväävät kaalit ja banaanit ja tulevat sitten hekin kyytiin.


title: Herra Bliss

text: Auto on niin täysi, ettei herra Bliss saa painettua jarrua Dorkinseille viettävässä alamäessä. Niinpä auto rysähtää muuriin ja koko joukkio lentää puutarhaan, suoraan siellä piknikillä istuvien Dorkinsien päälle. Dorkinsien toivuttua pahastuksestaan he tarjoavat vieraille lounasta, mutta karhut ahmivatkin puutarhan antimet lähes loppuun ja karkaavat. Herra Blissin vastusteluista huolimatta heidän peräänsä päätetään lähteä: herra Day haluaa takaisin kaalinsa ja rouva Knight banaaninsa, ja Dorkinsit ovat muuten vain vihaisia karhuille.


title: Herra Bliss

text: Herra Blissin ja muiden saapuessa karhujen metsään on jo pimeää, ja itsensä hohtavan valkeiksi värjänneet karhut säikyttävät kaikki perinpohjaisesti. Herra Bliss pakenee kauhuissaan, mutta muut jäävät sijoilleen huvittuneiden karhujen ratketessa nauruun. Loppujen lopuksi karhut tarjoavat herra Daylle, rouva Knightille ja Dorkinseille runsaan illallisen ja yösijan. Herra Bliss puolestaan rämpii metsän halki, kunnes löytää itsensä aamun sarastaessa kotikylänsä laidalta.


title: Herra Bliss

text: Herra Bliss päättää hakea polkupyöränsä autokauppias Binksin varastosta – aikoen palata haettuaan lompakkonsa –, mutta hänen puuhansa huomataan ja herra Binks vaatii ylikonstaapeli Boffinia pidättämään hänet. Samaan aikaan karhut, Dorkinsit, herra Day ja rouva Knight saapuvat kylään herra Blissin hylkäämällä autolla, ja heilläkin on omat velkavaatimuksensa herra Blissille esitettäväksi.


title: Herra Bliss

text: Kun herra Bliss palaa kotiinsa, hän saa huomata ruokkimatta jääneen Kirahkanin tunkeutuneen hänen kotiinsa ja syöneen tiensä kerrosten läpi niin, että sen pää pilkottaa ulos savupiipusta. Tämä koituu kuitenkin herra Blissin onneksi, sillä Kirahkani säikyttää karhuja lukuun ottamatta kaikki hänen velkojansa pakosalle. Kirahkani puolestaan säikähtää karhuja ja karkaa. Lopulta herra Bliss joutuu maksamaan velkansa ja elämä palaa uomiinsa. Herra Day ja rouva Knight menevät naimisiin ja herra Bliss antaa autonsa heille häälahjaksi. Kesken hääjuhlien Kirahkanikin palaa ja paljastuu, että se on poissa ollessaan syönyt karhujen ruokavarastot typötyhjiksi ja puraissut Dorkinsien puutarhan kaikista puista latvat poikki.


title: Herra Bliss

text: "The Sunday Timesissa" 19. syyskuuta 1982 ilmestynyttä laajaa artikkelia lukuun ottamatta "Herra Blissin" ensijulkaisu ohitettiin lehdistössä pääosin vain lyhyin uutismaininnoin. Marraskuun lopulla ilmestyneen "Times Literary Supplementin" arvostelussa Tom Shippey kiinnitti erityistä huomiota teoksen kieleen: "Herra Blissin" hahmot puhuvat toinen toistaan kansanomaisemmin. Shippeyn mukaan teos ”ylistää joka vaiheessaan kadonnutta kansanomaista Englantia, missä kaikki kaikki tekivät – ja puhuivat – juuri niin kuin heidän mielensä teki”. Teoksessa on runsaasti vanhahtavia piirteitä rahayksiköistä kielivitseihin ja luokka-ajatteluun, mutta hän ei näe niitä ongelmaksi, eiväthän ne ole haitanneet monen muunkaan lastenkirjallisuuden klassikon menestystä: ”kyseessä on klassikko jonka kaltaisia ei enää kirjoiteta”.


title: Herra Bliss

text: Tolkien Societyn "Amon Hen" -lehdessä Jessica Yates vertasi "Herra Blissiä" Beatrix Potterin tuotantoon. Yhtymäkohdiksi hän näki niin maalaisympäristön tapahtumapaikkana kuin sekä eläimistä että ihmisistä koostuvan hahmojoukon, mutta myös ylipäänsä lapsia väheksymättömän tyyliin. Tolkienin elämäkerrassa Humphrey Carpenterkin vertaa "Herra Blissin" ironista huumoria Beatrix Potteriin. Kuvituksessa hän näkee vaikutteita Edward Learin tyylistä, joskin ”Tolkienin lähestymistapa on vähemmän groteski ja hienostuneempi kuin Learin”.


title: Hedonismin paradoksi

text: Hedonismin paradoksi on hedonismiin liittyvä paradoksi, jonka mukaan ne jotka pyrkivät nautintoon saavat sitä vähemmän. Nautintoa ei siis voi saavuttaa pyrkimällä siihen suoraan. Nautinto ja onnellisuus ovat ilmiöitä, jotka eivät noudata mitään tiettyä kaavaa. Toisen hedonistisen paradoksin mukaan itseään täytyy rajoittaa saadakseen vahvemman nautinnon.


title: Hedonismin paradoksi

text:
Usein suurin varsinainen nautinto syntyy tilanteista, joita ei ole yritetty luoda.
Ystävän sattumalta näkeminen tai kutsu pikapuoliin järjestettäviin juhliin, jne. Ja esimerkiksi; mikäli mihin tahansa lähtiessä olet todella huonolla tuulella, eikä mikään huvittaisi, ei hedonistista ajattelutapaa voi käyttää tilanteen pelastamiseksi, koska ethän voi vain päättää nauttia ja lähteä ovesta.


title: Hedonismin paradoksi

text: Tästä tulee kaiketi myös sananlasku "Onnen odotus on onni itse, onnen täyttymys on sen surma." - Jos tiedät tekeväsi jotain viikon päästä, viikkosi on nautinnollisempi odotuksen takia ja varsinainen suunniteltu viihtyminen (eli nautinto) ei välttämättä tuo suurta nautintoa, latistaessaan onnea ohi mennessään.


title: Pertsa ja Kilu merellä

text: Pertsa ja Kilu merellä on Väinö Riikkilän Pertsa ja Kilu -sarjan nuortenkirjojen loppupuolelta. Sekin kuvaa Karhulan lähiseudulla olevan Suulisniemen työläisperheiden lapsien seikkailuja, joihin ei tällä kerralla kuulu lainkaan rikoksen ratkaiseminen. Sen sijaan pojat ovat työssä pienessä hinaajassa, jonka päällystö ei noudata merenkulun sääntöjä ja tästä seuraa laivan tuho.


title: Pertsa ja Kilu merellä

text: "Työmaa"-luku: Pertsa oli pohtinut, miltä elämä tuntuu, kun kansakoulu on kokonaan loppu. Hän pääsi kesän alussa pieneen Sam-nimiseen hinaajaan lämmittäjäksi. Hänen isänsä oli hankkinut hänelle tuon työn. Hinaajan piippu oli komea - Pertsa muisti sanonnan "jos laivassa on paksu korsteeni, on miehillä hyvä ruoka." Laivassa oli kapteeni ja konemestari, jotka kumpikin odottivat apumiestä - täkkimiestä ja lämmittäjää.


title: Pertsa ja Kilu merellä

text: Konemestari opettaa Pertsalle miten höyrykone toimii - polttopuita uuniin ja vettä höyrykattilaan. ja paineen noustessa liian korkeaksi höyryä varoventtiilistä ulos. Käytännössä tämä helppo työ oli vaikeampaa. Uunin lataaminen polttopuilla ei sekään ollut yksinkertainen toimitus. Työ on hikistä ja konemestari opastaa huutamalla, yleensä vihaisena.


title: Pertsa ja Kilu merellä

text: "Kilun murheet"-luku kertoo Kilun pääsystä yhteiskoulun kuudennelta luokalta taaskin ilman ehtoja, tosin kielistä tuli vain kuutosia. Hänen äitinsä moitti Kilua huonosta koulumenestyksestä, siitä, ettei tämä ole ansainnut rahaa. Äidin mielestä Kilun vertaaminen naapurin poikaan Pertsaan oli tietysti paikallaan: "Pertsa oli tänään ensimmäistä päivää työssä, ja sen minä sanon, että siitä pojasta tulee tosiaan jotain. Mutta panehan minulle tuohon käteen ne markat, jotka olet tähän päivään mennessä ansainnut." Vuodatus johtui ehkä osin siitä, että Kilun äiti oli kotiäiti eikä itsekään tuonut perheeseen tuloja. Kilu oli omin toimin hankkinut itselleen kesätyön lautatarhasta.


title: Pertsa ja Kilu merellä

text: Pertsan ja Kilun pohtiessa työnsä luonnetta ilmenee, että Kilun isä oli useita kertoja aikonut perustaa oman yrityksen. Yksi ajatus oli polkupyöräliike, mutta niitä oli tullut seudulle kolme hänen pohtiessaan. Samoin kävi kioskiajatukselle. Markkinoiden pienuuden takia liika kilpailu söisi katteen. Pojat pohtivat taas kerran oman yrityksen perustamista todeten: "Pahin ongelma on pääoma. Kun aina pitää olla rahaa." Ensimmäisen työpäivänsä yönä Pertsa näki unta työstään laivalla.


title: Pertsa ja Kilu merellä

text: "Kuittari"-luku kertoo Kilun päässeen sahalla mieheksi, joka vie lastien paperit ja saa niihin hinaaja-alusten kapteenien kuittaukset. Hän tarkasti kunkin lautalastin sisällön. Hänen ensimmäinen aluksensa olisi Sam, joka hinaisi kaksi proomullista lautaa Tilly Russ-laivalle. Hän joutui samalla Samin kansimieheksi ja sen proomuissa perää pitäväksi mieheksi. Veneilykokemus ei ollut tuonut täysiä merimiestaitoja ja kapteeni huusi tämän tästä neuvoja. Kilun ensimmäinen työpäivä oli jäädä elämän viimeiseksi hänen pudotessaan ohittavan ison laivan ja proomun väliin.


title: Pertsa ja Kilu merellä

text: Uudet kuukausipalkkaiset merimiehet, jotka olivat niin nuoria, että maksullista ylityötä hei eivät saaneet tehdä, saivat varsinaisen työajan jälkeen tehtäväkseen messinkien kiillotuksen ja ikkunoiden pesun.


title: Pertsa ja Kilu merellä

text: "Tytön ammatti"-luku kuvailee Pirkon työtä kurkkupenkin haraajana. Mummo kyseli, mitä työtä tyttö on aikonut aikuisena tehdä. Tytölle mattojen kutominen on tuttua, koska mummu on työn hänelle opettanut. Mummu toteaa koneiden syrjäyttävän käsin kudotut matot halvemmalla hinnallaan. Moni luokkatoveri on mennyt kauppaan harjoittelemaan, mutta Pirkosta myyjien julkisesti asiakasta mielistelevä kieli ja elekieli tuntui vastenmieliseltä. Kioskinpito kiinnosti Pirkkoa ja myös puutarhanhoito. Mummokin oli kioskinpidon kannalla ja siksi patisti Pirkon suuren kaupan asiatytöksi ja lupasi ostaa tytölle polkupyörän, jota työ vaatisi.


title: Pertsa ja Kilu merellä

text: "Merellä on oltava varovainen" -luku alkaa laivan voimalaitteen hajoamisella satamasta lähdön jälkeen. Pojat hyppäsivät mereen peläten räjähdystä. Kampilaakeri oli hajonnut. Pannun painekin laski. Laiva piti hinata konepajan satamaan korjattavaksi.


title: Pertsa ja Kilu merellä

text: "Uuni"-luku kertoo, miten moottorin korjauksen aikana Pertsan piti pestä höyrykattilan putket. Konemestari yritti patistaa Pertsan töihin tulikuumaan uuniin, mutta tällä oli sekä järkeä että rohkeutta olla menemättä. Konemestari huusi: "Kun minä olin nuori ja olin lämmittäjänä, ei mieleenikään tullut sanoa vastaan" ja meni itse uuniin polttaen mahansa. Hänkin hyppäsi mereen - jäähdyttelemään tuskaansa. Palovammaan laitettiin maaliöljyä lääkkeeksi, mutta myöhemmin lääkärissäkäynti johti sairaalaan. Mutta konemestari selvisi kuitenkin pelkällä säikähdyksellä


title: Pertsa ja Kilu merellä

text: "Likka"-luku alkoi Pertsan ja Kilun menolla veneellään kalaan. Jälleen Riikkilä loihtii myrskyn, kun kone sammuu. Ankkurinaru katkeaa ja vene purjehtii kohti maata Kilun seisoessa takki auki mastona ja purjeena. Tämä toi veneelle ohjattavuuden. Pertsa ohjasi veneen rapistuneen talon laituriin. Talon pihassa paloi. Pirkko sai sattuman tuomaa apua pojilta. Komposti oli ottanut tulta saunan uunin kytevistä tuhkista. Pirkko tarjosi pojille kahvit ja petrolia moottoriin. Tämä oli poikien ja Pirkon ensitapaaminen.


title: Pertsa ja Kilu merellä

text: "Olihan se messi" -luku alkaa Samin nostolla kuivatelakalle - kattila meni korjaukseen. Puuyhtiö valvoi laivastonsa merikelpoisuutta. Pojat joutivat siivoamaan laivan. Heille jäi työn päälle aikaa ja silloin he löysivät telakalta messin. Sen ostoa pohtiessa Pertsa kyselee, mihin ammattiin Kilu aikoo ylioppilaaksi tultuaan - vanhempien mukaan vaihtoehtoja ovat lääkäri, pappi, maisteri ja hammaslääkäri. Kilulla ei ole omaa näkemystä asiasta - oma yritys kiinnosti ehkä Pertsan esikuvan innoittamana. Pojat ostivat halvalla messin. Poikien tarjotessa 200 mk ulkotyönjohtaja myi sen satasella.


title: Pertsa ja Kilu merellä

text: "Pirkon työmaa" -luku kertoo siitä, miten nopeasti Pirkko tottui myyntityöhön. Heinäkuussa tuo kauppa myytiin omistajan lähtiessä Helsinkiin osana 1950-luvun muuttoliikettä. Pirkko menetti työnsä. Mummo oli hankkinut hänelle uuden polkupyörän ja lähetti Pirkon maalle - sinne menoon tarvittiin polkupyörä. Pirkko pääsisi ikäisensä tytön kaveriksi, keräisi mustikoita ja pitäisi lomaa.


title: Pertsa ja Kilu merellä

text: Poikien ostama messi tuotiin kuorma-autolla Pertsan kotiin. Suku oli auttamassa. Myös Pirkko vieraili heidän luonaan.


title: Pertsa ja Kilu merellä

text: "Sam kunnostettuna" -luku kuvaa hinaaja Samin tulleen korjauksessa likimain uudeksi hinaajaksi. Pojat olivat satamassa omin luvin tehdyn koekäytön aikana rikkoa koneen, mutta korjasivat vahingot omin keinoin.


title: Pertsa ja Kilu merellä

text: "Ikävä aamu" oli sateinen aamu, jolloin naapurihinaajan miehistö oli tukkinut Samin savupiipun ja alus nokeentui pahasti. Konemestari kehotti Pertsaa maksamaan ilkityön joskus takaisin. Hinauksessa tuuli oli epäsuotuisa eikä Sam voinut ajaa hinattavan proomun eteen, vaan Kilun piti heittää sen pollariin hinausköysi kiinni - tämä uroteko onnistui, kun ei uskaltanut epäonnistua heitossa. Kiitollinen ja yllättynyt kippari lupasi opettaa Kilulle mm. merikorttien lukua. Illalla Pertsa meni viereiseen hinaajaan ja aikoi ottaa sen pohjapropun auki, mutta luopui aikeesta, sillä ajateltuaan sen vaikutuksia hän jätti ilkityön tekemättä. Tuo hinaaja kuitenkin upposi, koska sen oma miehistö oli vahingossa jättänyt pohjapropun osin auki!


title: Pertsa ja Kilu merellä

text: "Erikoisluvalla": Sam sai erikoisluvalla proomun hinauksen Valkoon, jossa odotettiin puutavaraa. Samin olisi pitänyt lähteä myrskyssä ja kapteeni vaati Samin luokitukseen väliaikaisen laajennuksen. Puutavarayhtiö sai sen hankittua.


title: Pertsa ja Kilu merellä

text:
"Kurssi länteen" kertoi Samin matkan myrskyssä. Kilu oli yksin proomussa sen perämiehenä. "Maijansalmi"-luku kertoo, miten pahinta myrskyä välteltiin ajamalla kapealla sisäväylällä. "Kiviniemi"-luvussa kerrotaan Pirkon elosta maalla. Tullessaan Pirkko toivotettiin tervetulleeksi kahvilla. Hän näkee Samin kulun merellä. "Valkoon"-luvussa hinaajan rahti saadaan perille siitä huolimatta, että vettä pumppaava imuri hajosi. "Uusi suunnitelma" -luvussa konemestari lähti korjauttamaan imurin, mutta jäi juopottelemaan ja panttasi imurin. Imurin toiselle korjausmatkalle lähti koko päällystö. Pertsa ja Kilu löysivät sillä aikaa telakalta keskeneräisen suuren ja moottorittoman puuveneen. Sen osto tapahtui vahingossa, myyjä halusi päästä siitä eroon. 15 000 mk myyntihintaan pojat tarvitsivat parin viikon mietintä- ja hankinta-ajan.
"Paluu" sisältää kirjan suuren seikkailun. Päällystö saapuu hieman humalassa ja lähtee merelle humaltuen vielä paljon lisää - konemestarikin jäi sillalle pelkästään juodakseen kapteenin kanssa. Sää oli huono: ukkosmyrsky nousi. Laiva meni täyttä vauhtia kapeikoissa uhmaten karilleajon vaaraa. Lopulta potkuri osui kiviin ja proomu iski hinaajan perään heittäen konemestarin mereen. Kilu huomasi aluksen olevan merihädässä ja Pertsa alkoi upottaa alusta matalaan veteen. Kippari oli loukannut itsensä iskussa ruoriin. Pojat pääsivät proomuun, mutta kippari jäi liian raskaana siirrettävänä laivaansa. Pojat pitivät pumpulla proomun pinnalla yön ajan ja nukkuivat sitten.


title: Pertsa ja Kilu merellä

text: "Konemestarin uimataito" -luvussa kerrotaan miten konemestari selvisi meressä - uimataito toi hänet rantaan, josta hieman matkaa kompuroituaan ja näännyttyään Pirkko hänet löysi luvussa "Pirkon marjat". Tytöt keräsivät mustikoita kuivattavaksi suuren määrän kuten aina Riikkilän kuvaamat nuoret. Kaupunkilaisen Pirkon ikiaikainen käärmepelko muistetaan sanoa. Syyllisyydentunto kalvoi sekaisin olevaa konemestaria samalla, kun hän pohti miten selittää asia siten, ettei ammatti mene. Tytöt hankkivat paikalle poliisin ja tästä alkoi Samin tarina sanomalehdissä, joiden tarina oli selkeää journalismia otsikoilla: Kaikki kuolivat (paitsi konemestari)!


title: Pertsa ja Kilu merellä

text: "Samin kippari" -luku kertoo kapteenin pelastumisen. Kalastusalus löytää karilla olevan Samin ja vie kapteenin sairaalaan Loviisaan. "Jehu"-luku kertoo miten Jehu-proomu selvisi yön yli. Proomu törmäsi toisiin hinattaviin proomuihin, Pertsa heräsi törmäykseen ja sitoi Jehun kiinni. Vasta Villingin kohdalla hinaajan kapteeni huomasi kolmannen proomun lastissaan. Proomu matkasi Helsinkiin, missä pojat selittivät asiansa poliisille ja puuyhtiön miehille sekä myivät juttunsa lehdille. Pojat saivat puuyhtiöltä bonusta 5000 mk kumpikin - yhtiö oli hinaajan uppoamisesta pelkästään tyytyväinen - vanha alus, jolla oli hyvä vakuutus.


title: Pertsa ja Kilu merellä

text: Tarinan loppuu rauhallisesti - pojat menivät heti ostamaan Loviisasta veneen itselleen. Kotona oli luultu poikien kuolleen, joten paluu oli iloinen yllätys vanhemmille ja Pirkolle. Uusi vene hinattiin vanhalla kotiin ja sai nimen Adventure. Pojat alkoivat heti uuden liiketoiminnan - halkojen kuljetuksen Adventurea proomuna käyttäen.


title: Javier Villa

text: Javier Villa Garcia (s. 5. lokakuuta 1987 Colunga, Espanja) on espanjalainen autourheilija, joka ajoi GP2-sarjassa kausina 2005–2009 Racing Engineering ja Super Nova Racing-talleissa.


title: Javier Villa

text:
Villa aloitti uransa Kartingissa 1998 ja lopetti 2002. Vuonna 2004 hän siirtyi Espanjan F3-sarjaan, jossa hän sijoittui debyyttikaudellaan loppupisteissä yhdeksänneksi ja vuonna 2005 hän sijoittui sarjan loppupisteissä neljänneksi.
Vuonna 2006 Villa aloitti uransa GP2-sarjassa. Hänet palkattiin Racing Engineering-talliin britti Adam Carrollin tallikaveriksi. Carroll keräsi kauden aikana 32 pistettä, kun taas Villa ei kerännyt kauden aikana yhtään pistettä.


title: Javier Villa

text: Kaudella 2007 Villa voitti yhteensä 3 kilpailua, Ranskassa, Saksassa ja Unkarissa. Hän sijoittui sarjan loppupisteissä kuudenneksi 42 pisteellä. Kaudella 2008 Villa jatkoi uraansa GP2-sarjassa. Tulokset jäivät kuitenkin huomattavasti vaisuimmaksi kuin edellisellä kaudella. Hän keräsi vain 8 pistettä ollen loppupisteissä 17.s. Villa jatkoi uraansa GP2-sarjassa myös kaudella 2009 Super Nova Racing tallissa. Hän aloitti näin neljännen kautensa sarjassa. Hän saavutti kaudella 3 palkintosijaa ja 27 MM-pistettä. Villa kilpaili myös Aasian GP2-sarjassa kausina 2008–2009 ja 2009–2010 saavuttaen kolme kolmostilaa ja 31 pistettä. Villa kilpaili 82 GP2-kilpailussa mikä oli ennätys kunnes Luca Filippi ohitti hänet kaudella 2010.


title: Javier Villa

text: Villan oli tarkoitus kilpailla Campos Grand Prix -tallin kuljettajana Formula 1 -kaudella 2010, mutta tallin muututtua Hispaniaksi hänet siirrettiin sivuun. Vuonna 2010 Villa kilpaili Spanish Mini Challenge-sarjassa voittaen sarjan mestaruuden. Vuonna 2011 Villa kilpaili World Touring Car Championship-sarjassa Proteam Racing-tallissa sijoittuen sarjan 12:nneksi. Villan oli tarkoitus jatkaa sarjassa kaudella 2012, mutta hän jäi ilman ajopaikkaa sponsoriongelmien takia.


title: Helunan häämatka

text: Helunan häämatka on Sakari Jurkan ohjaama suomalainen mustavalkoinen komediaelokuva vuodelta 1955. Sen on käsikirjoittanut nimimerkki Roy eli Tapio Vilpponen.


title: Helunan häämatka

text: Heluna-lehmä ja hänen emäntänsä nousevat sisävesilaivaan, joka matkaa järvellä laiturilta toiselle. Laivaan nousee eräältä laiturilta teatteriseurue, mistä aluksen päällikön tytär (Sirkka-Liisa Wilén) on innoissaan, sillä hän haaveilee teatteriurasta. Hänen isänsä (Reino Valkama) ei hyväksy moisia suunnitelmia. Tytär onnistuu kuitenkin pääsemään esiintyjäksi seurueeseen, mutta isä lukitsee hänet ennen esitystä hyttiin. Tytär keplottelee itsensä kuitenkin vapaaksi ja ehtii esittämään osansa. Juoneen on nivottu myös poliisi Vihulaisen (Heimo Lepistö) kuljettama rosvo-Aapeli (Armas Jokio).


title: Helunan häämatka

text: Veikko Itkosen tarjotessa ohjaustyötä Orvo Saarikivelle tämä kieltäytyi käsikirjoituksen luettuaan. Elokuva oli lajityypiltään puskafarssi voimakkaasti karrikoituine hahmoineen.


title: Helunan häämatka

text: Työnimenä oli mainittu "S/S Susanna". Nimi vaihdettiin mielenkiintoisempaan vaikka astutettavaksi kuljetettava Heluna-lehmä onkin sivuosassa. Aluksena käytettiin vanhaa Merenkulkuhallituksen yhteysalusta. Ulkokuvat otettiin Laajasalossa ja Saimaalla, ja studio oli rakennettu Haagan työväentalolle.


title: Helunan häämatka

text: Elokuvan ensi-ilta oli 16. syyskuuta 1955 Kalevassa ja Rexissä Helsingissä.


title: Helunan häämatka

text: Kriitikoiden arvio elokuvasta oli murskaava. ”...filmi on juuri sellainen, kuin nimi lupaa, yhtä viheliäisen törkeä.” Muidenkaan arvostelijoiden oli vaikeaa nähdä tuotoksessa mitään hyvää.


title: Ilmailuinsinöörien kerho

text: Ilmailuinsinöörien kerho on Suomen lentotekniikan insinöörikunnan rekisteröity yhdistys.


title: Ilmailuinsinöörien kerho

text: IIK perustettiin 2. joulukuuta 1933. Perustamispaikkana oli ravintola Frisco Helsingissä. IIK kuuluu Suomen Tekniseen Seuraan, alun perin emojärjestö oli Suomalaisten Teknikkojen Seura. Perustaja oli silloinen lentotekniikan DI, myöhempi professori, Arvo Ylinen. Seuran toiminta oli 1930-luvun ilmailun noususuhdanteessa - siviili-ilmailu siirtyi vesikoneista maakentille ja Suomen Ilmavoimat alkoi suuren varusteluohjelman - vilkasta. Kerho pani alulle Viri-lentokoneen suunnittelun ja rahoitti sen valmistuksen; tosin tämäkin oli Arvo Ylisen suunnittelema kone. Jäseniä oli ensimmäisen toimintavuoden lopussa 30. Viri lensi vuonna 1936 ja Viri II-suunnitelma oli vireillä vuonna 1938. Sota, sotakorvaukset, jälleenrakennus ja muun kuin ilmailuteollisuuden huima nousu veivät parhaan terän kerhon toiminnasta vaikka jäsen määrä kasvoi yli sadan viidenkymmenen. Seura on jakanut Insinöörikiulu-palkintoa ansioituneille ilmailuinsinööreille.


title: Ilmailuinsinöörien kerho

text: Seuran puheenjohtajia ovat olleet:


title: Corpus Christi

text: Corpus Christi (), yleiskielessä Corpus) on 305 215 asukkaan rannikkokaupunki Texasin osavaltiossa Yhdysvalloissa. Kaupunki on osavaltion kahdeksanneksi suurin. Corpus Christissä on kaupungin keskustan kattava langaton internetyhteys. Kaupungin lähellä sijaitsee Corpus Christin kansainvälinen lentoasema.


title: Monokromaattori

text: Monokromaattori on laite, joka päästää valon tai muun säteilyn aallonpituuksista läpi kapean kaistan haluttuja aallonpituuksia. Syntyvää säteilyä sanotaan monokromaattiseksi. Aallonpituuksia erotellaan hilan tai prisman avulla. Monokromaattoreja käytetään esimerkiksi spektrofotometreissa.


title: Monokromaattori

text: Spektrofotometrissa valo, joka sisältää useita aallonpituuksia, menee monokromaattoriin sisääntuloraosta. Sitten valo heijastetaan koveraan peilipintaan, josta se kohdistuu prismaan tai hilaan, mikä erottaa ei-haluttuja aallonpituuksia valosta pois esimerkiksi heijastamalla ne muualle. Tämän jälkeen valo heijastuu uuden koveran peilipinnan kautta ulostuloraon kautta seuraavaan kohteeseen, esimerkiksi näytteen kautta ilmaisimeen. Ulostulorako viimeistelee ulostulevan valon aallonpituuden halutuksi. Raon leveyttä voidaan säätää tarpeen mukaan.


title: Vastaava hoitaja (vartioimisliike)

text: Vartioimisliikkeen vastaavalla hoitajalla tarkoitetaan yksityisistä turvallisuuspalveluista annetun lain (Lytp) 2§ mukaan vartioimisliikkeen palveluksessa olevaa, joka vastaa siitä, että liikettä hoidetaan vartioimisliikkeitä koskevien säännösten mukaisesti.


title: Vastaava hoitaja (vartioimisliike)

text: Vastaavaksi hoitajaksi voidaan hyväksyä vartioimisliikkeen harjoittaja tai vartioimisliikkeen palveluksessa oleva, joka


title: Vastaava hoitaja (vartioimisliike)

text:
1. on täyttänyt 18 vuotta,
2. on hyväksytysti suorittanut sisäasiainministeriön asetuksella säädetyt vaatimukset täyttävät, ammatillisesta aikuiskoulutuksesta annetun lain mukaisen turvallisuusvalvojan erikoisammattitutkinto tai sitä vastaavan erikoisammattitutkinnon osat, jotka sisältävät ainakin vartioimisliiketoimintaan sekä turvallisuuslainsäädäntöön liittyvät opetusaiheet sisältävän koulutuksen (vastaavan hoitajan koulutus)
3. tunnetaan rehelliseksi ja luotettavaksi ja on henkilökohtaisilta ominaisuuksiltaan sopiva vastaavaksi hoitajaksi.


title: Vastaava hoitaja (vartioimisliike)

text: Vastaavaksi hoitajaksi hyväksyminen on voimassa toistaiseksi. Se on kuitenkin voimassa enintään niin kauan kuin vastaava hoitaja toimii tehtävässään.


title: Vastaava hoitaja (vartioimisliike)

text: Vastaavaksi hoitajaksi hyväksymiseen voidaan erityisestä syystä liittää koulutuksesta, henkilökohtaisista ominaisuuksista ja muista vastaavista seikoista johtuvia ajallisia ja alueellisia sekä vartioimistehtäviä koskevia ehtoja ja rajoituksia. lytp


title: Vastaava hoitaja (vartioimisliike)

text: Vastaavaksi hoitajaksi hyväksyy poliisihallitus.


title: Vastaava hoitaja (vartioimisliike)

text: 1 päivänä tammikuuta 2017 voimaan astuvan uudistetun lain yksityisistä turvallisuuspalveluista mukaan vain turvallisuusvalvojan erikoisammattitutkinnon suorittanut henkilö voi toimia yksityisen vartioimisliikkeen vastaavana hoitajana. Tämä vahvistaa yksityiselle turvallisuusalalle räätälöidyn turvallisuusvalvojan erikoisammattitutkinnon asemaa alan ylimpänä esimiestutkintona.


title: Vastaava hoitaja (vartioimisliike)

text: Vartioimistehtävää suorittavan vartijan tai järjestyslain mukaisen järjestyksenvalvojan on toimenpiteen kohteeksi joutuneen tai hänen edustajansa pyynnöstä ilmoitettava vartioimisliikkeen vastaavan hoitajan nimi ja yhteystiedot toimenpiteen laillisuuden toteamiseksi.


title: CFESat

text: Cibola Flight Experiment Satellite (CFESat) on Los Alamosin kansallisen laboratorion ja englantilaisen Surrey Satellite Technology -yrityksen kehittämä mikrosatelliitti, joka laukaistiin avaruuteen 9. maaliskuuta 2007 Atlas V -kantoraketin sivuhyötykuormana.


title: CFESat

text: Sen ydin on uudelleen konfiguroitava tietokone. Kyseisen satelliitti seuraa radioliikennettä VHF ja UHF-taajuuksilla. Se mittaa ionosfääriä ja salamoiden signaalia. Prosessointi tehdään satelliitissa useiden FPGA-piirien avulla. Testattavien piirien pitäisi vähentää merkittävästi piirien säteilyherkkyyttä.


title: CFESat

text: Satelliitti on osa Yhdysvaltain puolustusministeriön Space Test Program -ohjelmaa, johon kuuluu seitsemän satelliittia.


title: Sexi on in

text: Sexi on in on Cliftersin vuonna 1989 julkaistu albumi, josta tutuimmat kappaleet ovat 'Elekieltä', 'Leikkikalu' ja 'Angelica'. Kaikki albumin kappaleet ovat suomenkielisiä versioita englanninkielisen rockin klassikoista. Kaikki kappaleet on sanoittanut Jaana Rinne.


title: Mäntyöljy

text: Mäntyöljy on havupuusta sulfaattisellutehtaan sellunkeiton sivutuotteena saatavaa ainetta. Raakamäntyöljystä jalostetaan esimerkiksi Suomessa monenlaisia kemiantuotteita ja diesel-polttoainetta.


title: Mäntyöljy

text:
Raakamäntyöljyn koostumus vaihtelee puulajin ja kasvupaikan mukaan. Havupuuta käytettäessä saadaan raakamäntyöljyä Suomessa keskimäärin 35 kg/t sellua. Raakamäntyöljy koostuu hartsihapoista (20–50 %), rasvahapoista (35–70 %) ja neutraaleista aineosista (5–30 %). Hartsihapoista tärkeimmät ovat abietiini-, dehydroabietiini-, palustriini-, neoabietiini-, pimaari- ja levopimaarihappo. Rasvahapoista pääosa on öljyhappoa ja linolihappoa. Mäntyöljyn neutraalit aineet koostuvat pääasiassa steroleista, diterpeenialkoholeista ja -aldehydeistä.
Raakamäntyöljyä käytetään vain vähän käsittelemättömänä esimerkiksi bitumiemulsioiden, kasvinsuojeluaineiden ja poraöljyjen valmistamiseen.


title: Mäntyöljy

text: Mäntyöljy on molekyylien seos, josta voidaan tislaamalla erottaa eri jakeita jatkokäyttöön. Pääosa raakamäntyöljystä tislataan mäntyöljytislaamossa.


title: Mäntyöljy

text: Mäntyöljyn tislauksen päätuotteet ovat mäntyrasvahappo ja mäntyhartsi. Lisäksi saadaan ns. esiöljyä ja mäntypikeä, sekä tislattua mäntyöljyä. Kun näitä jakeita jalostetaan edelleen, saadaan erilaisiin käyttökohteisiin soveltuvia aineita.


title: Mäntyöljy

text: Mäntyrasvahappoa käytetään maalitehtailla alkydihartsien valmistuksessa. Sekatisleet ja tislatut mäntyöljyt käytetään mäntysaippuan valmistukseen sekä maali- ja liimateollisuuden raaka-aineeksi. Mäntyöljypohjaisia tuotteita käytetään esimerkiksi teippeihin, etiketteihin, pakkaus- ja lattiamateriaaleihin, maaleihin, pinnoitteisiin, liimoihin, voiteluaineisiin, metallintyöstönesteisiin, polttoaineiden lisäaineisiin, kaivosteollisuuteen, öljykenttäsovelluksiin ja autonrenkaisiin. Veren kolesterolitasoa alentavia steroleja valmistetaan mäntyöljystä. Purukumi ja huulipuna voivat sisältää mäntyöljyperäisiä aineita. Suomen Rehu on ensimmäisenä maailmassa kehittänyt ja tuonut markkinoille eläinrehun, joka sisältää mäntyöljyn pihka-aineita. Nämä toimivat luonnonmukaisia tulehdusta estäviä aineina, minkä ansioista siipikarjalihan tuotannossa voidaan vähentää antibioottien käyttöä, joka Suomessa on vähäistä, mutta monissa Euroopankin maissa huomattavan yleistä.


title: Mäntyöljy

text: Mäntyöljystä voidaan valmistaa myös asfaltin kierrätystä edistävävää ainetta. Sen avulla jopa 75 % vanhasta asfaltista voidaan käyttää uudelleen teiden pinnoituksessa. Pinnoite on laadukasta ja sen käyttö säästää rahaa ja luonnonvaroja, joita kuluisi uuden bitumin käytöstä ja asfalttijätteen hävityksestä.


title: Mäntyöljy

text: 2014 mäntyöljyn jalostus työllisti n. 3 000 henkilöä Euroopassa ja liiketoiminnan arvo oli yli miljardi euroa. Suomessa toimivat alan yritykset, Kraton Chemical Oulussa ja Forchem Raumalla, tuottavat korkean jalostusarvon koko jalostusketjun osalta. Suurin osa niiden tuotannosta menee vientiin.


title: Mäntyöljy

text: UPM on rakentanut 2012-2015 Lappeenrantaan biojalostamon, jonka pääraaka-aine on mäntyöljy. Biojalostamo valmistaa vetykäsittelyteknologiaa käyttäen puupohjaisia biopolttoaineita liikennekäyttöön.


title: Mäntyöljy

text: Jotkin mäntyöljyn jalostajat vastustavat Suomen valtion ja Euroopan unionin politiikkaa, jolla mäntyöljy on määritelty tähderaaka-aineeksi ja polttoaineeksi. Jalostajat muistuttavat julkaisemallaan videolla, että mäntyöljyä saadaan hyvin niukasti ja siitä jatkojalostetuista tuotteista on kova kysyntä maailmalla. Yritysten mukaan valtion toimet vahingoittavat kestävän biotalouden kehitystä Euroopassa.


title: Mäntyöljy

text: Mäntyöljyjalosteiden kasvihuonekaasupäästöt ja hiilijalanjälki ovat pienemmät kuin vastaavien fossiilista raaka-aineista ja kasviöljyistä valmistettujen tuotteiden. American Chemistry Councilin tutkimuksen mukaan mäntyöljyn ohjaaminen biopolttoaineisiin ei kuitenkaan vähennä hiilidioksidipäästöjä tai fossiilisten polttoaineiden kulutusta. Sen on sen sijaan todettu vähentävän innovaatioita ja työpaikkoja. Biokemikaaleihin ja biopolttoaineisiin erikoistunut tutkimuslaitos on julkistanut tutkimustuloksensa Euroopan mäntyöljyn jalostuksen vaikutuksista. Tutkimus keskittyy taloudelliseen arvonlisään, työllisyyteen ja ympäristövaikutukseen. Tulosten mukaan ympäristölle ei koidu mitään etua, jos mäntyöljyä siirretään biokemikaaleista biodieseliin. Itse asiassa päinvastoin, sillä biokemianjalostuksen tuotanto aiheuttaa vähemmän päästöjä kuin uusiutuvan dieselin valmistus.


title: Mäntyöljy

text: Tutkimus paljastaa myös, että mäntyöljystä jalostetuilla biopohjaisilla kemikaaleilla on erittäin myönteinen vaikutus taloudelliseen arvonlisään (EVA, Economic Value Add) sen pitkän jalostusketjun takia. Tulokset osoittavat, että mäntyöljyn jalostus biopohjaisiksi kemikaaleiksi tuottaa EVA:n, joka on vähintään neljä kertaa suurempi kuin uusiutuvan dieselin EVA. Mäntyöljyn jalostuksen vaikutus Euroopan työllisyyteen verrattuna biodieseliä tuottavaan teollisuuteen on dramaattinen. Tutkimuksen mukaan mäntyöljyn jalostus työllistää suoraan ja välillisesti 4 000 ihmistä, kun uusiutuvan dieselin valmistus antaa työtä 400:lle.


title: Humala on jumala

text: Humala on jumala on Cliftersin vuonna 1990 julkaistu albumi. Kaikki albumin kappaleet ovat suomenkielisiä versioita englanninkielisen rockin klassikoista. Kaikki kappaleet on sanoittanut Jaana Rinne.


title: Nobel-museo

text: Nobel-museo () on museo Ruotsin pääkaupungissa Tukholmassa. Se sijaitsee Tukholman vanhassakaupungissa, Tukholman entisessä pörssitalossa Börshusetissa. Museo perustettiin vuonna 2001, jolloin Nobel-palkinto vietti satavuotisjuhlaansa. Museo on keskittynyt 1900-luvun saavutuksiin tieteen ja kulttuurin saralla esitellen Nobel-palkittuja.


title: Anna Pjatyh

text: Anna Viktorovna Pjatyh (, s. 4. huhtikuuta 1981 Moskova) on venäläinen yleisurheilija, joka kilpailee pääasiassa kolmiloikassa.


title: Anna Pjatyh

text: Pjatyh voitti pronssia nuorten EM-kisoissa Riiassa 1999 tuloksella 13,36 m ja hopeaa nuorten MM-kisoissa Santiago de Chilessä 2000 tuloksella 14,18 m. 2002 hän loikki Münchenin EM-kisoissa kahdeksanneksi ja voitti samana vuonna Euroopan cupin. Seuraavana vuonna hän sijoittui neljänneksi Birminghamin sisäratojen MM-kisoissa, jonka jälkeen voitti Euroopan cupin tuloksella 14,79 m, oli neljäs Pariisin ulkoratojen MM-kisoissa ja neljäs . Vuonna 2004 Pjatyh voitti maansa mestaruuden sekä Euroopan cupin tuloksella 14,85 m. Ateenan olympialaisissa hän oli kahdeksas ja kauden lopussa kuudes.


title: Anna Pjatyh

text: Pjatyh voitti jälleen Euroopan cupin vuonna 2005. Myöhemmin samana vuonna hän voitti MM-pronssia Helsingin MM-kisoissa ja sijoittui kauden lopussa viidenneksi. 2006 hän voitti hopeaa Moskovan sisäratojen MM-kisoissa tuloksella 14,93 m. Göteborgin EM-kisoissa hän oli kolmas loikittuaan 15,02 m. Kauden lopussa hän oli neljäs. Hän voitti 2006 Venäjän mestaruuden sekä sisä- että ulkoradoilla.


title: Anna Pjatyh

text: Pjatyh voitti vuonna 2007 Venäjän mestaruuden ja sijoittui Osakan MM-kilpailuissa neljänneksi tuloksella 14,88 m. Hän voitti 2008 Venäjän hallimestaruuden, mutta karsiutui Valencian MM-hallikilpailuissa. Pekingin olympialaisissa hän sijoittui kahdeksanneksi tuloksella 14,73 m ja voitti myöhemmin syksyllä loikittuaan 14,78. Berliinin MM-kilpailuissa 2009 hän sijoittui kolmanneksi tuloksella 14,58 m. Saman vuoden hän oli kuudes.


title: Anna Pjatyh

text: Pjatyh sai pronssia Dohan sisäratojen MM-kilpailuissa 2010 tuloksella 14,64. Moskovan MM-kilpailuissa 2013 hän sijoittui seitsemänneksi.


title: Steffensenin epäyhtälö

text: Steffensenin epäyhtälö on analyysiin liittyvä epäyhtälö. Lauseen todisti J. F. Steffensen vuonna 1918.


title: Steffensenin epäyhtälö

text:
Olkoot formula_1 ja formula_2 välillä formula_3 integroituvia funktioita, formula_1 vähenevä ja kaikilla formula_5. Tällöin
formula_6
missä formula_7.


title: Raí

text: Raí koko nimeltään Raí Souza Vieira de Oliveira (s. 15. toukokuuta 1965 Ribeirão Preto, Brasilia) on brasilialainen jalkapalloilija. Hän oli pelipaikaltaan keskikenttäpelaaja. Raí valittiin Etelä-Amerikan parhaaksi jalkapalloilijaksi vuonna 1992.


title: Raí

text: Raí edusti suurimman osan urastaan São Paulo Futebol Clubea ja häntä pidetään seuran historian parhaimpana pelaajana. Raí pelasi São Paulo FC:ssä kymmenen vuotta toimien joukkueen kapteenina ja teki seuralle 128 maalia. Vuosina 1993-98 Raí pelasi Ranskan liigassa Paris Saint-Germain FC:n joukkueessa voittaen Ranskan mestaruuden ja kolme Ranskan cupia. PSG:stä Raí palasi São Paulo FC:hen ja lopetti siellä uransa vuonna 2002.


title: Raí

text: Brasilian jalkapallomaajoukkueessa Raí pelasi 51 maaottelua. Hän voitti maailmanmestaruuden Yhdysvaltain MM-kisoissa vuonna 1994. Raí oli turnauksessa maajoukkueen kapteeni, mutta joutui luovuttamaan kapteenin nauhan kesken turnauksen Dungalle.


title: Raí

text: Raín edesmennyt veli Sócrates oli myös jalkapalloilija.


title: Bruno Bettelheim

text: Bruno Bettelheim (28. elokuuta 1903 – 13. maaliskuuta 1990) oli itävaltalais-amerikkalainen itseoppinut psykoanalyytikko ja tietokirjailija, joka saavutti kansainvälistä mainetta kehittämänsä autismin syntyä koskevan, myöhemmin vääräksi osoitetun teorian ansiosta. Bettelheim tunnetaan myös satujen psykoanalyyttisista tulkinnoistaan joista on suomennettu "Satujen lumous: Merkitys ja arvo".


title: Bruno Bettelheim

text: Bettelheim uskoi autismin johtuvan siitä, että lapsen huoltaja tai hoitaja kohtelee häntä huomattavan tylysti, koska toivoo, ettei lasta olisi olemassa. Bettelheim esitteli teoriaansa useissa artikkeleissa ja julkaisi vuonna 1967 aiheesta kirjan"The Empty Fortress – Infantile Autism and the Birth of the Self". Bettelheimin teoria nimettiin myöhemmin "jääkaappiäititeoriaksi", ja psykiatrit kautta maailman alkoivat uskoa siihen. Identtisillä kaksosilla tehdyt tutkimukset todistivat myöhemmin Bettelheimin teorian vääräksi.


title: Bruno Bettelheim

text: Bettelheim opiskeli Wienin yliopistossa Saksan kieltä ja kulttuuria, taidehistoriaa sekä filosofiaa. Isänsä kuoltua Bettelheim keskeytti opintonsa 12 vuodeksi hoitaen isältään perimää puutavarayritystä. Bettelheim palasi myöhemmin opintojensa pariin ja hänen tohtorinväitöskirjansa, jonka aiheena oli luonnonkauneus ja moderni estetiikka, hyväksyttiin vuonna 1937. Seuraavana vuonna Bettelheimin joutui yhdeksitoista kuukaudeksi Dachaun ja Buchenwaldin keskitysleireille. Vapauduttuaan hän siirtyi Yhdysvaltoihin.


title: Bruno Bettelheim

text: Bettelheimin kuoleman jälkeen useat hänen potilaansa syyttivät häntä väkivaltaisuudesta ja alistamisesta. Samalla kävi ilmi, että hän oli Yhdysvalloissa valehdellut taustastaan, mukaan lukien koulutuksensa. Bettelheim valittiin vuonna 1944 Sonia Shankman Orthogenic School -hoitolaitoksen johtajaksi, vaikka hänellä ei ollut todellisuudessa minkäänlaista psykiatrian, psykologian tai edes psykoanalyytikon koulutusta. Bettelheimistä kirjan kirjoittaneen Richard Pollakin mukaan Orthogenic Schoolin ihmeellisen hyvät hoitotulokset johtuivat pitkälti siitä, että Bettelheimin diagnoosit olivat ylipäätänsä hyvin löyhiä.


title: Svištov

text: Svištov (ent. "Sistova" ) on kaupunki pohjoisessa Bulgariassa Veliko Tărnovon alueella Tonavan rannalla lähellä Romanian rajaa. Svištovin asukasluku on 42 000 (2011).


title: Svištov

text: Svištov on entinen roomalaisten siirtokunta Novae, joka kehittyi antiikin aikana kaupungiksi. Ostrogoottien kuningas Teoderik Suuri asettui 483 Novaeen ennen kuin valloitti Italian. Slaavit hävittivät Novaen 613.


title: Svištov

text: Itävallan ja osmanien välisenä rajakaupunkina Svištovista taisteltiin usein. Vuonna 1810 venäläiset polttivat sen. Turkin sodassa 1877–1878 Svištov oli ensimmäinen osmaneilta valloitettu bulgarialaiskaupunki ja kaupunki on kuulunut siitä lähtien Bulgariaan.


title: Keskipronssikausi

text:
Keskipronssikausi oli Lähi-idässä noin 2000 eaa. – 1550 eaa..
Tällöin Lähi-idässä romahti Sumer seemiläisten hallitsemiksi pikkuvaltioiksi ja syntyi Hammurabin valtakunta. Egyptissä vallitsi keskivaltakunta.


title: Keskipronssikausi

text: Margianakulttuuri Uzbekistanin eteläosan seuduilla luultavasti tuhoutui indoiranilaisten hyökkäyksiin. Indoiranilaiset jatkoivat hyökkäystään Intiaan.


title: Peltoretikka

text: Peltoretikka ("Raphanus raphanistrum") on yksivuotinen, keltakukkainen ristikukkaiskasvi.


title: Peltoretikka

text: Peltoretikka kasvaa 30–60 cm korkeaksi. Sen karvaiset lehdet muistuttavat retiisin lehtiä. Kukat ovat vaaleankeltaiset, ja niissä on neljä terälehteä. Kuihduttuaan ne kehittyvät 4–8 cm pitkiksi liduiksi.


title: Peltoretikka

text: Peltoretikka kasvaa pelloilla ja joutomailla rikkaruohona. Se viihtyy parhaiten happamalla maalla.


title: Peltoretikka

text: Peltoretikka on ilmeisesti kotoisin Välimeren Aasian puoleisesta osasta, mutta on levinnyt ihmisen mukana eri puolille maailmaa. Sitä esiintyy lähes koko Euroopassa sekä paikoin Pohjois-Afrikassa, Aasiassa ja Pohjois-Amerikassa. Eteläisellä pallonpuoliskolla peltoretikkaa tavataan paikoin Etelä-Afrikassa, Australiassa, Uudessa Seelannissa sekä Uruguayssa ja Argentiinassa.


title: Peltoretikka

text: Suomessa se esiintyy koko maassa ja on yleinen Etelä-Suomessa harvinaistuen pohjoista kohti. Etelä- ja Keski-Suomessa se on muinaistulokas, Lapissa satunnainen uustulokas.


title: Uniargumentti

text: Uniargumentti on filosofisessa skeptismissä hyödynnetty argumentti ihmisen aistimusten epäluotettavuudesta. Unessa ihminen harvemmin tajuaa uneksivansa (pois lukien selkounet). Tämä on johtanut arveluihin, voisiko ihminen olla jatkuvasti unessa valveillaolon sijaan (tai ettei hän ainakaan voi olla varma uneksiiko vai ei).